Q=16	C=0	SS=0	LS=16	PS=0	DC=0	LC=0	SD=0	BS=9	G0=3	G1=2	G2=1	DLID=az_RU	BODY=Сәудијјә Јени Илдә Јәмәндә гәтлиам төрәтди 2-си ушаг олмагла 34 нәфәр Шәһид едилди - Фото\nYanvar 2, 2018 - 12:25 PM\nЕндирилән авиазәрбәләр нәтиҹәсиндә 2 азјашлы ушаг олмагла, 34 нәфәр һәјатыны итириб, онларла мүлки вәтәндаш исә јараланыб.\nDekabr 30, 2017 - 3:18 PM\n“Гәзза золағынә шәрг һиссәсиндә јерләшән Бүрејҹ мәнтәгәсиндә Исраил һәрбчиләри илә тоггушмада јараланан 22 јашлы ҝәнҹ һәјатыны итириб”\nЈәмәнлиләр Сәудијјә режиминин пилотсуз кәшфијјат тәјјарәсини јерә салды\nDekabr 30, 2017 - 2:54 PM\nОктјабр ајынын әввәлиндә Јәмән ордусу Сәудијјә һава гүввәләри тәрәфиндән идарә олунан вә АБШ-да һазырланан "МГ-9 Реапер" типли пилотсуз тәјјарәни дә зәрәрсизләшдирмишди.\nСурија Ордусу дүшмән гүввәләрин Дәмәшг әтрафындакы базаларыны әлә кечиртди - Фото\nDekabr 26, 2017 - 9:39 PM\nӘмәлијјат заманы террор үнсүрләрә ағыр зәрбәләр ендирилиб. Хејли сајда итки верән јараглыларын ҝизли гәрәрҝаһ јерләри вә ағыр техникалары дармадағын едилиб.\nУшаг гатили олан Сәудијјә режиминин мүсәлманлара гаршы ҹинајәтләри давам едир – Видео +16\nDekabr 26, 2017 - 9:19 PM\nСионист коалисија гүввәләринә мәхсус гырыҹы тәјјарәләр Јәмәнин Тәәз рајонун Һәмијјә мәнтәгәсиндәки базары бомбардиман едәрәк 50 сивилин һәјатын сон гојуб хејли сајда хәсарәт јетирибләр.\nБәһрејндә 6 Шиәнин едам едилмәси гәрарына гаршы етираз митингләри давам едир - Фото\nХәлифә режиминин ҝүҹ структурлары әл Дираз мәнтәгәсиндә халг күтләси илә гаршыдурма јарадыблар.\nDekabr 26, 2017 - 8:43 PM\nОнлар әксәријјәтини гадынлар тәшкил едән митингдәки етиразчылара гаршы вәһшилликләр төрәдәрәк, зәһәрли ҝөзјашардыҹы газлар вә резин ҝүлләләрдән истифадә едибләр.\nСурија вә Онун мүттәфиг гүввәләри гондарма Исраиллә сәрһәдә јахын әразиләри тутур\nАллаһ Ордусу гондарма сионист режимин һүдудларына доғру ирәлиләмәкдәдир.\nDekabr 26, 2017 - 7:00 PM\nМүһасирәјә алынан әрази пајтахт Дәмәшгин ҹәнуб-гәрбиндә үсјанчыларын әлиндә олан, Гәрби Гута кими танынан сонунҹу истинадҝаһдыр. Артыг о да әлдән чыхмаг үзрәдир.\nДинләр Арасы Достлуг\n"Һәшд Шаби" лидери килсәдә Милад бајрамы мәрасиминдә иштирак етди - Фото\nDekabr 25, 2017 - 9:23 PM\nБағдаддакы "Хиласкар Рәһбәр" килсәсинә ҝәлән Гејс әл-Хәзәлини килсәнин баш кешиши гаршылајыб.\nАли Сәуд Режиминин Ҹинајәтләри Сәнҝимир\nАБШ вә Сәудијјә режимин Арһаб вә Сараваһ шәһәрләринә тәҹавүзкар басгынларында 27 јәмәнли шәһид вә ја јараланыб\nDekabr 24, 2017 - 4:01 PM\nСанаанын шималында јерләшән Арһаб Университетинин јахынлығында вәтәндашларын топланмасыны һәдәф алан Тәҹавүзкар Иттифагын дөрд ардыҹыл басгынында ән азы беш јәмәнли һәлак едилиб вә 20-дән чох адам јараланыб.\nАли Хәлифә режиминин ХИН: “Гүдсә ҝөрә АБШ-ла араны позмаға дәјмәз”\nDekabr 22, 2017 - 12:54 AM\nХалид бин Әһмәд Әл-Хәлифә: “Гүдс мәсәләсинә ҝөрә АБШ илә арамызы позмаға дәјмәз. Иран тәһлүкәсинә гаршы бирликдә вурушдуғумуз бир дөврдә, АБШ илә икинҹи дәрәҹәли бир мәсәлә (сәсвермә) үчүн дава салмағын һеч бир фајдасы јохдур”.\nАли Хәлифә Сүлаләсинин Ҹинајәтләри\nХәлифә сүлаләси вердикләри ишҝәнҹәләр нәтиҹәсиндә бир бәһрејнли Шиә јенијетмәни кор вә кар етдиләр – Фото\nБу һагда хәсарәт алан сијаси мәһбус Һејдәр Мәланын анасы мәлумат вериб.\nDekabr 22, 2017 - 12:02 AM\nБәһрејн Шиә Һәракатынын јенијетмә сијаси мәһбусу Һејдәр Мәлан 29 Нојабр, 2015 тарихдә вәһһаби режими тәрәфиндән һәбс едиләрәк 7 ил физики азадлыгдан мәһрум едилиб.\nЈәһуд Көкәнли Сәуд Сүлаләсинин Ҹинајәтләри\nСәуд режиминин полиси Шиә вәтәндашыны вәһшиҹәсинә Шәһадәтә јетирди – Фото\nDekabr 21, 2017 - 11:05 PM\nСәуд режиминин ҹинајәткар силаһлы үнсүрләри Сәлман Фәрәҹи шһид етдикдән сонра онун һәјат јолдашы дахил олмагла аилә үзвләриндән бир нечәсини һәбс едибләр.\nУшаг Гатили Сәудиләрин Нөвбәти Ҹинајәтләри\nДәһшәт! +18, Сәуд режиминин Саада шәһәриндәки вәһшиликләри – Фото\nМүхбирин сөзләринә ҝөрә, бомбардиман нәтиҹәсиндә бир сыра дүкан вә вәтәндашларын нәглијјат васитәләри јандырылыб.\nDekabr 20, 2017 - 11:33 PM\nБу шәкилләр Саада шәһәриндә, ҝүнортадан сонра тәләбәләрлә долу бир мәктәбин јахынлығында динҹ әһалијә гаршы тәҹавүзүн јаратдығы дәһшәтли ҹинајәтләри ҝөстәрир...\nУшаг Гатили Али Сәуд Ҹинајәтләри Давам Едир\nБир тәрәфдән јәһудиләр диҝәр тәрәфдән сәудиләр... Сәудиләр 5-и көрпә олмагла 15 јәмәнлини шәһид етди – Фото\nDekabr 20, 2017 - 11:07 PM\nДүшмән сәудијјә режиминин гырыҹыларынын басгыны нәтиҹәсиндә Шабва губернаторлуғунун Беиһан губернијасынын Абије рајонунда јерләшән бир евдә 15 нәфәр, о ҹүмләдән 5 ушағ вә бир аиләнин 6 гадыны Шәһид едилиб.\nDekabr 19, 2017 - 9:00 PM\nӘнсаруллаһ: “АБШ дүнја иҹтимаијјәтини Гүдсдән јајындырмаға чалышыр”\nDekabr 17, 2017 - 3:52 PM\nМәһәммәд Әбдүс-Салам: АБШ илә Сәудијјә режими Јәмән халгыны гәтлиам етдикләринә ҝөрә, ҝеҹ вә ја тез ҹаваб верәҹәкләр.\nГүдслә бағлы 48 мүсәлман дөвләти бу ҝүн Истанбулда бир араја ҝәлир\nГонаг гисминдә бу зирвә топлантысына Венезуела президенти Николас Модуро да гатылаҹаг.\nDekabr 13, 2017 - 12:25 PM\nАртыг Иран президенти, Гәтәр вә Күвејт әмирләри, Фәләстин мухтаријјәтинин лидери, Азәрбајҹан Республикасынын президенти, Сомали президенти вә саирләри Истанбула чатыблар.\nБағдад сионист террорчулары үзәриндәки Гәләбәни гејд етди – Фото\nDekabr 11, 2017 - 11:38 PM\nГејд едәк ки, Ираг Баш Назири Һејдәр Ибади үч ил мүбаризәдән сонра шәнбә ҝүнү ИШИД үзәриндә сонунҹу гәләбәни елан етди.\nЈәһудиләр Гәзза золағыны бомбалајыр, 2 Шәһид олан вә 1114 јараланан вар\nDekabr 9, 2017 - 11:31 PM\nГејд олунур ки, өләнләрин ҹәсәдләри ганичән јәһуди режимин гырыҹыларынын ендирдији зәрбәләрдән сонра дағынтылар алтындан ашкарланыб.\nГәзза вә Иордан чајынын гәрб саһилиндә халг Гүдсүн мүдафиәсинә галхды - Фото\nDekabr 7, 2017 - 6:35 PM\nГәззада баш верән гаршыдурмада 5, Иордан чајынын гәрб саһилиндә исә 12 фәләстинли јараланыб. Гаршыдурмаларын давам етдији билдирилир.\nDekabr 7, 2017 - 6:20 PM\nЈәмәнин сабиг диктатору өз ҹәзасына чатды, Әли Абдуллаһ Салеһ өлдүрүлдү – Фото\nDekabr 4, 2017 - 9:51 PM\nГејд едәк ки, Јәмәнин сабиг диктатору Әли Абдуллаһ Салеһ сон вахтлар Әнсаруллаһ һәрәкатына гаршы фитнә вә фәсад төрәдирди. О, Әнсаруллаһ тәрәфиндән ирәли сүрүлән сүлһ вә тәрәфдашлыг тәклифләрини дәфәләрлә тәхирә салыр вә бу ишдән бојун гачырырды. Онун Сәудијјә Әрәбистаны илә ачыг-ашкар әлагәси вә БӘӘ-нин ону бир даһа Јәмәндә һакимијјәтә гајтармаг үзрә ҝизли ҹәһдләри артыг Јәмән халгына мәлум иди.\nТәл-Әвив гарышды, Нетанјаһуја гаршы 20 минлик коррупсија етиразы\nDekabr 4, 2017 - 12:16 PM\nИнди бу шүбһәләр үзрә полис тәрәфиндән арашдырма апарылыр вә арашдырмалар Нетанјаһуја гаршы иттиһамларын ирәли сүрүлмәси илә баша чатса онда онун истефасы мәсәләси галдырылаҹаг.\nАјәтуллаһ Иса Гасим хәстәханаја көчүрүлүб\nDekabr 4, 2017 - 12:03 PM\nХатырладаг ки, Шејх Иса Гасим бир илдән артыгдыр ки, ев дустағыдыр. Бәһрејн режими гүввәләри онун евини вә олдуғу кварталы мүһасирәдә сахлајыр. Һөкумәт һәмчинин ону вәтәндашлыгдан мәһрум етмиш вә барәсиндә бир сыра әсассыз иттиһамлар ирәли сүрмүшдүр.\nИнтифадә давам едир, даһа бир ишғалчы сионист әскәр бычагланараг мәһв едилди\nИҝирми јашлы сионист әскәри дешик-дешик едән фәләстинли гәһрәман јәһуди ишғалчы гүввәләри тәрәфиндән сахланыла билмәмишдир.\nDekabr 3, 2017 - 3:01 PM\nАрад шәһәриндә баш вермиш бу һадисә, ишғалчы ҹүһүд сакинләри тәрәфиндән 48 јашлы ҝүнаһсыз фәләстинли әкинчинин шәһадәтә јетирилмәсиндән бир нечә саат сонра баш вериб.\nВәһдәт Һәфтәси Мүбарәк!\nЈүзминләрлә јәмәнли Ислам Пејғәмбәринин (с) Милад Бајрамыны гејд етди - Фото\nDekabr 3, 2017 - 2:43 PM\nӘһли Бејт (әлејһимус-сәлам) - АБНА – Хәбәр Аҝентлијинин вердији хәбәрә әсасән, өтән ҝүн Јәмәнин пајтахты Сәнада јүз минләрлә инсан Ислам Пејғәмбәринин (сәлләллаһу әлејһи вә алиһи вә сәлләм) доғум ҝүнү илә бағлы тәнтәнәли бајрам шәнлијини гејд едибләр.\nСионистјөнлү ән-Нусра террорчуларынын дағытды Һиҹр ибни Әдијнин мәзары суријалылар тәрәфиндән бәрпа едилди – Фото\nDekabr 3, 2017 - 2:01 PM\nҺиҹр ибн Әдијј Кинди (ридвануллаһи таала әлејһ) һиҹрәтин 51-ҹи илиндә Мүавијәнин әмри илә едам едилмишдир. Онун мәзары Суријанын әл-Әдра шәһәриндә јерләшир. 4 ил өнҹә, 2013-ҹү илин мајында исә, онун Суријадакы мәгбәрәси Мүавијјә вә оғлу Језидин ардыҹылларындан олан сионистјөнле тәкфирчи "ән-Нусра Ҹәбһәси" тәрәфиндән дағыдылды.\nNoyabr 30, 2017 - 8:23 PM\nБәшшар Әсәд ҹәнаблары Дәмәшгдә кеширилән Пејғәмбәрин (с) милад Бајрамында иштирак едиб - Фото\nNoyabr 30, 2017 - 7:49 PM\nӘһли Бејт (әлејһимус-сәлам) - АБНА – Хәбәр Аҝентлијинин вердији хәбәрә әсасән, һәр ил олдуғу кими бу ил дә, Сурија Әрәб Республикасынын президенти Бәшшар Әсәд ҹәнаблары пајтахт Дәмәшгдә кечирилән Бөјүк Ислам Пејғәмбәри һәзрәт Муһәммәд ибн Абдуллаһын (сәлләллаһу әлејһи вә алиһи вә сәлләм) Милад Бајрамына гатылыб...


Q=13	C=0	SS=0	LS=13	PS=0	DC=0	LC=0	SD=0	BS=1	G0=21	G1=19	G2=11	DLID=az_RU	BODY=Sentyabr 1, 2018 - 8:53 PM Хәбәрин коду : 907678 Мәнбә : АБНА – Хәбәр Аҝентлији Link:\nӘһли Бејт (әлејһимус-сәлам) - АБНА – Хәбәр Аҝентлијинин вердији хәбәрә әсасән, Үмүмдүнја Мүсәлманларынын Али Рәһбәри һәзрәт Ајәтуллаһ Сејјид Әли Хаменеи ҹәнаблары Аллаһ Евинин зијарәтинә ҝедән һаҹылара мүраҹиәт едибдир.\nИмам Хаменеи һәзрәтләринин мүраҹиәтинин там мәтнин сајтымызын әзиз охуҹуларына тәгдим едирик:\nҺәмд мәхсусдур Аллаһа, Аллаһын саламы олсун Онун Рәсулу һәзрәт Мустәфаја, онун пак аиләсинә вә сечилмиш сәһабәләринә. Аллаһ Тәала бујуруб: "Инсанлары һәҹҹә чағыр ки, онлар сәнин јанына (истәр) пијада вә (истәрсә дә) һәр узаг јолдан јолланан һәр чүр арыг (јорғун-арғын) дәвәләр үстүндә (сүвари олараг) ҝәлсинләр. Белә ки, өз мәнфәәтләринин шаһиди олсунлар вә мәлум ҝүнләрдә Аллаһын онлара рузи вердији (дөрдајаглы) һејванларын үстүндә (онлары гурбан кәсәркән) Онун адыны чәксинләр (бисмиллаһ десинләр). Онлардан өзүнүз дә јејин, бичарә (заваллы) јохсуллара да једирдин!"\nҺәҹҹ сүрәси ајә 27-28.\nБу Илаһи сәда, гәлбләри сәсләјәрәк, әсирләр бојунҹа бәшәријјәти төвһид чеврәсиндә мәркәзләшмәјә дәвәт едир. Бүтүн инсанлар, Ибраһим пејғәмбәрин (әлејһи сәлам) чағырышына мүхатәб олдуглары илә фәхр һисси дујурлар. Бахмајараг ки, гулаглар бу чағрышы ешитмир, гәлбләр ҹәһаләт вә гәфләт пәрдәси алтында бу сәданы дујмагдан мәһрум галыр вә бәзи инсанлар бу үмүдүнја зијафәтә мүшәррәф олмаг үчүн өзләриндә һеч бир зәминә јаратмыр, јахуд да һәр һансы бир сәбәб уҹбатындан буна төвфиг тапмырлар.\nҺазырда сизләр бу Илаһи һәдијјәјә наил олмуш вә Аллаһын әмнијјәтли сарајына гәдәм гојмусунуз. Әрәфат, Мәшәр, Мина, Сәфа, Мәрвә, Бејтуллаһ, Мәсҹидул-һәрәм, Мәсҹидун-Нәбијј вә һәҹҹин бүтүн ибади ајинләринин јеринә јетирилмәси мәнәвијјәт дүррләринин бир һиссәси вә һәҹҹи јеринә јетирән шәхсин руһунун јүксәклијидир. Бу товфигин гәдри билинмәли, ондан нәфсимизин пак едилмәсиндә истифадә етмәли вә өмрүмүзүн галан һиссәси үчүн азугә һазырламалыјыг.\nҺәр бир тәфәккүр саһибини һәссас едән мәсәлә будур ки, бүтүн илләр боју, бүтүн инсанларын, бүтүн нәсилләрин мүәјјән јердә вә мүәјјән ваһид заман чәрчивәсиндә бир араја топланаҹағы мәканын тәјин олунмасыдыр. Заман вә мәкан бахымындан олан бу вәһдәт Һәҹҹин ән әсас сиррләриндән биридир. Шүбһәсиз "өз мәнфәәтләринин шаһиди олсунлар" ајәсинин әсас мисдагы Ислам үммәтиндән олан бир топлумун Аллаһын Еви кәнарында бир араја ҹәмләшмәсидир. Бу, јалныз Аллаһ евинин сајәсиндә әмәлә ҝәлә биләҹәк вәһдәти вә үммәти әмәлә ҝәтирән Исламын символудур. Аллаһын Еви мүәјјән група дејил һамыја мәхсусдур: "һәм јерлиләр, һәм дә ҝәлмәләр үчүн (гиблә, мә’бәд) етдијимиз Мәсҹидүлһәрам" ајәси буна дәлаләт едир.\nҺәҹҹ бу мәканда вә бу заман кәсијиндә, һәмишә вә бүтүн илләрдә, шәффаф дили вә ачыг-ашкар мәнтиги илә мүсәлманлары бирлијә чағырыр вә ислам дүшмәнләринин истәјинин там гаршысында дајаныр. Дүшмәнләр бүтүн дөврләрдә, хүсусилә дә һазыркы дөврдә мүсәлманлары бир-бирләри илә гаршылашмаға тәшвиг едирлә. Бу ҝүн ҹинајәткар вә истикбарчы Американын рәфтарларына диггәт јетирин. Онун Ислам вә мүсәлманлар мүгабилиндә јүрүтдүјү әсас сијасәти мүһарибә јаратмаг сијасәтидыр. Онун хәбис һәрәкәтләри мүсәлманлары бир-бириләринин әли илә гырыб гәтл етмәсидир. Залымлары мәзлумларын ҹанына салыблар. Залыма дәстәк верир, онун әли илә мәзлумлары әзирләр вә даим бу горхунҹ фитнә аловуну шөләләндирир вә әтрафа јајырлар. Мүсәлманлар бу шејтани сијасәти зәрәрсизләшдирмәк үчүн мүтләг диггәтли оламлыдырлар! Һәҹҹ бу диггәти әмәлә ҝәтирән амилдир. Һәҹҹдә кафирләрдән вә мүшрикләрдән бәраәт едилмәнин фәлсәфәси дә бах елә будур.\nАллаһы јад етмәк Һәҹҹин руһудур. Бүтүн һалларда гәлбләримизи бу рәһмәт јағышы илә суварараг, һәјатымыза динамика вериб, гүдрәт, шөвкәт, әдаләт вә ҝөзәллијимизин әсасы олан Аллаһа тәвәккүл вә етимадымызы даһа да артырмалыјыг. Белә олдугда дүшмәнләрин һијләсинә гәләбә чала биләрик. "Әзиз һаҹылар! Сурија, Ираг, Фәләстин, Әфганыстан, Јәмән, Бәһрејн, Ливија, Пакистан, Кәшмир, Мјанма вә диҝәр бөлҝәләрдә ислам үммәти вә мәзлумлар үчүн дуа етмәји унутмајын, АБШ вә диҝәр залымларын әлләринин кәсилмәси вә мүсәлманларын ҝүҹләнмәсини Аллаһ-тааладан истәјин.\nВәсәламу әлејкум вә рәһмәтуллаһ\n07, Зил-Һиҹҹә, 1439


Q=3	C=1	SS=0	LS=0	PS=0	DC=0	LC=0	SD=0	BS=2	G0=102	G1=86	G2=37	DLID=az_RU	BODY=«Дуаларда ајыг олун» | Тәлим\n«Сағлам дүшүнҹәли вә дуаларда ајыг олун» (1 ПЕТ. 4:7).\nШәхсән сиз даһа чох нә ҹүр дуалар етмәлисиниз?\nНә үчүн һәгиги мәсиһчиләр даима дуа етмәлидирләр?\nБашгалары үчүн етдијимиз дуаларын кимләрә фајдасы вар?\n1, 2. а) «Дуаларда ајыг» олмаг нә үчүн ваҹибдир? б) Өзүмүзә дуа илә бағлы һансы дүшүндүрүҹү суаллары вермәлијик?\n«СҮБҺӘЈАХЫН ојаг галмаг чох чәтиндир», — дејә әввәлләр ҝеҹә нөвбәсиндә ишләјән бир нәфәр бөлүшүр. Чох еһтимал ки, бүтүн ҝеҹәни ојаг галмалы олан инсанлар бу фикирлә разылашаҹаг. Бу ҝүн дә биз мәсиһчиләр Шејтан системинин лап сонунда, мәҹази диллә десәк, ҝеҹәнин ән зүлмәт дөврүндә јашајырыг (Ром. 13:12). Ҝеҹәнин бу вахты јухуја ҝетмәк бизим үчүн неҹә дә тәһлүкәли оларды! Мүгәддәс Јазыларын «сағлам дүшүнҹәли вә дуаларда ајыг олун» мәсләһәтинә диггәт јетирмәк олдугҹа зәруридир (1 Пет. 4:7).\n2Һансы зәманәдә јашадығымызы нәзәрә алараг, јахшы оларды ки, өзүмүздән сорушаг: «Дуа етмәк мәсәләсиндә нә гәдәр ајығам? Һәр ҹүр диләк вә јалварышла даима дуа едирәмми? Башгалары үчүн дуа етмәк вәрдишим вар, јохса һәмишә јалныз өз еһтијаҹларым вә истәкләрим барәдә дуа едирәм? Дуа хиласым үчүн нә дәрәҹәдә ваҹибдир?»\nҺӘР ҸҮР ДУА ЕДИН\n3. Башга нә ҹүр дуалар едә биләрик?\n3 Һәвари Павел ефеслиләрә мәктубунда «һәр ҹүр... дуа»дан сөз ачыр (Ефес. 6:18). Өз дуаларымызда биз, адәтән, Јеһовадан еһтијаҹларымызы өдәмәк вә чәтинликләрин өһдәсиндән ҝәлмәк үчүн көмәк истәјирик. «Дуалары ешидән» Аллаһ көмәк үчүн етдијимиз мүраҹиәти мәһәббәтлә динләјир (Мәз. 65:2). Лакин биз өз тәләбатларымыз һагда дуа етмәклә јанашы, һәмд, шүкран вә јалварыш дуалары да етмәлијик.\n4. Биз нә үчүн дуаларымызда Јеһоваја тез-тез һәмд етмәлијик?\n4 Дуада Јеһоваја һәмд етмәк үчүн чохлу сәбәбләримиз вар. Мәсәлән, биз Онун « гүдрәтли ишләри» вә «бол [әзәмәти]» үзәриндә дүшүнәндә үрәјимиздән Она һәмд етмәк кечир. (Мәзмур 150:1—6 ајәләрини оху.) 6 ајәдән ибарәт 150-ҹи мәзмур дүз 13 дәфә бизи Јеһоваја һәмд етмәјә сәсләјир! Аллаһа дәрин еһтирам һисси илә диҝәр бир мәзмурчу охујур: «Әдаләтли һөкмләринә ҝөрә һәр ҝүн једди дәфә Сәнә һәмд едирәм» (Мәз. 119:164). Сөзсүз, Јеһова һәмдләрә лајиг Аллаһдыр. Буна ҝөрә дә биз Она «һәр ҝүн једди дәфә», јәни тез-тез һәмд етмәлијик.\n5. Дуада Аллаһа шүкр етмәк бизи неҹә мүдафиә едир?\n5 Дуаларымыза шүкран сөзләрини дахил етмәјимиз дә ваҹибдир. Павел Филипи шәһәриндәки мәсиһчиләри тәшвиг едир: «Һеч нәјә ҝөрә нараһат олмајын. Һәр диләјинизи дуа, јалварыш вә шүкранла Аллаһа билдирин» (Филип. 4:6). Бәли, Јеһоваја үрәкдән ҝәлән миннәтдарлығымызы ифадә етмәк өзү бир мүдафиәдир. Инсанларын «нанкор» олдуғу ахыр ҝүнләрдә јашадығымыз үчүн бу, хүсусилә ваҹибдир (2 Тим. 3:1, 2). Һәгигәтән дә, бүтүн дүнјаны нанкорлуг руһу бүрүјүб. Әҝәр еһтијатлы олмасаг, бу ҹүр руһ асанлыгла бизә һопа биләр. Дуада Аллаһа миннәтдарлыг билдирмәк биздә шүкранлыг руһу јарадыр вә «дејинҝән, даима талеләриндән наразы» инсана чеврилмәкдән бизи горујур (Јәһуда 16). Бундан әлавә, аилә башчылары аилә үзвләри илә бирликдә дуа едәркән шүкран сөзләри дахил етмәклә һәјат јолдашларында вә ушагларында миннәтдарлыг руһу инкишаф етдирирләр.\n6, 7. Јалварыш нәдир вә биз Јеһоваја нә һагда јалвара биләрик?\n6 Јалварыш ҝүҹлү һиссләрлә бағлы олан үрәкдән ҝәлән дуадыр. Јеһоваја нә һагда јалвара биләрик? Әлбәттә, биз тәгиб олунанда вә ја ағыр хәстәлијә тутуланда Аллаһа јалвара биләрик. Ајдын мәсәләдир ки, бу кими вәзијјәтләрдә Аллаһдан көмәк алмаг үчүн етдијимиз дуалар јалварыша чеврилир. Бәс биз Јеһоваја анҹаг бу кими һалларда јалвармалыјыг?\n7 Исанын өз нүмунәви дуасында Аллаһын ады, Падшаһлығы вә ирадәси һаггында дедикләринә фикир верин. (Матта 6:9, 10 ајәләрини оху.) Бу дүнја хиртдәјә кими писликлә долудур вә инсан һөкумәтләри өз вәтәндашларынын һәтта зәрури еһтијаҹларыны өдәјә билмир. Бу сәбәбдән, биз сәмави Атамызын адынын мүгәддәс тутулмасы вә Падшаһлығынын дүнјаны Шејтанын һакимијјәтиндән тәмизләмәси үчүн дуа етмәлијик. Инди һәмчинин, ҝөјдә олдуғу кими, јердә дә Јеһованын ирадәсинин олмасы үчүн јалвармағын әсил вахтыдыр. Буна ҝөрә дә ҝәлин һәр ҹүр дуа етмәк үчүн ләнҝимәјәк, дуаларда ајыг олаг.\n«ДАИМА ДУА ЕДИН»\n8, 9. Нә үчүн еһтијатлы олмалыјыг ки, Ҝетсемани бағында јухуја ҝедән Петери вә диҝәр һәвариләри гынамајаг?\n8 Һәвари Петер мәсиһчиләри дуаларда ајыг олмаға сәсләсә дә, өзү, ән азы, бир дәфә бу мәсәләдә зәифлик ҝөстәрмишди. Иса Ҝетсемани бағында дуа едәркән јатан шаҝирдләрдән бири дә о олмушду. Иса һәтта онлара «сајыг олун вә даима дуа един» дедикдән сонра да онлар буну етмәмишдиләр. (Матта 26:40—45 ајәләрини оху.)\n9 Јухуја ҝетдикләринә ҝөрә Петери вә диҝәр һәвариләри сәрт шәкилдә гынамаг әвәзинә, биз јадда сахламалыјыг ки, һәмин ҝүн ағыр кечдијиндән онлар лап әлдән дүшмүшдүләр. Онлар һәм Пасха бајрамы үчүн һазырлыглар ҝөрмүшдүләр, һәм дә һәмин ахшам бу бајрамы гејд етмишдиләр. Сонра Иса Ағанын шам јемәјини тәсис етмишди вә бунунла ҝәләҹәкдә өлүмүнүн јад едилмәси үчүн нүмунә гојмушду (1 Кор. 11:23—25). «Онлар мәдһијјәләр [охудугдан]» сонра Јерусәлимин дар күчәләри илә бир гәдәр јол ҝедәрәк «Зејтун дағына» чатмышдылар (Мат. 26:30, 36). Һәмин вахт, ола билсин, артыг ҝеҹә јарысыны кечмишди. Әҝәр һәмин ҝеҹә Ҝетсемани бағында олсајдыг, јәгин бизи дә јуху басарды. Јорулмуш һәвариләрини тәнгид етмәк әвәзинә, Иса анлајышла етираф едирди ки, «руһ ҝүҹлү, бәдән исә зәифдир».\nСәһвә јол вермәсинә бахмајараг, Петер «дуаларда ајыг» олмағы өјрәнди (10, 11-ҹи абзаслара бах)\n10, 11. а) Ҝетсемани бағында башына ҝәләнләрдән Петер өзүнә һансы нәтиҹәни чыхартды? б) Петерин һәрәкәти сизә неҹә тәсир едир?\n10 Ҝетсемани бағында баш верән һадисә Петерә өз тәсирини ҝөстәрди. О, сајыглығыны горумадығы үчүн өзүнә аҹы дәрс ҝөтүрдү. Бир гәдәр әввәл Иса демишди: «Бу ҝеҹә башыма ҝәләҹәк һадисәләрә ҝөрә һамыныз мәндән үз дөндәрәҹәксиниз». Онда Петер әминликлә ҹаваб вермишди: «Һамы сәндән үз дөндәрсә дә, мән әсла сәндән үз дөндәрмәрәм!» Анҹаг Иса Петерә демишди ки, о, ону үч дәфә инкар едәҹәк. Дејиләнә әһәмијјәт вермәјән Петер бәјан етмишди: «Мәнә сәнинлә бирҝә өлмәк лазым ҝәлсә белә, сәни әсла данмарам» (Мат. 26:31—35). Бунунла белә, Исанын дедији кими дә олду. Исаны ахырынҹы дәфә инкар едәндән сонра Петер «аҹы-аҹы ағлады» (Лука 22:60—62).\n11 Сөзсүз, Петер етдији һәрәкәтдән нәтиҹә чыхартды вә өзүнә ҝүвәнмәјин дашыны атды. Шүбһәсиз, бу мәсәләдә Петерә дуанын чох көмәји дәјмишди. Буну һарадан билирик? Чүнки Петер өзү бизә «дуаларда ајыг олун» мәсләһәтини верир. Бәс биз бу илһамланмыш мәсләһәтә гулаг асырыг? Бундан әлавә, даима дуа едәрәк Јеһовадан асылы олдуғумузу ҝөстәририк? (Мәз 78:7). Ҝәлин һәмчинин һәвари Павелин хәбәрдарлығыны јаддан чыхармајаг: «Мөһкәм дајандығыны дүшүнән адам еһтијатлы олсун ки, јыхылмасын» (1 Кор. 10:12).\nАЛЛАҺ НЕҺЕМЈАНЫН ДУАСЫНА ҸАВАБ ВЕРДИ\n12. Неһемја бизә нәдә ҝөзәл нүмунәдир?\n12 Ҝәлин ерамыздан әввәл бешинҹи әсрдә Фарс падшаһы Артахшастанын сагиси кими хидмәт етмиш Неһемјанын нүмунәсинә нәзәр салаг. Неһемја һәрарәтли дуалар етмәкдә ҝөзәл нүмунә гојуб. О, Јерусәлимдәки јәһудиләрин дүшдүкләри вәзијјәтә ҝөрә ҝүнләрлә «Аллаһынын өнүндә оруҹ тутараг дуа [етмишди]» (Неһ. 1:4). Артахшаста ондан кәдәрли олмасынын сәбәбини сорушанда Неһемја дәрһал «ҝөјләрин Аллаһына дуа [етди]» (Неһ. 2:2—4). Бунун нәтиҹәси нә олду? Јеһова онун дуаларына ҹаваб верди вә вәзијјәти Өз халгынын хејринә дәјишди (Неһ. 2:5, 6). Сөзсүз, бу, Неһемјанын иманыны чох мөһкәмләндирди!\n13, 14. Иманда мөһкәм галмаг вә Шејтанын бизи мәјус етмәк ҹәһдләринә гаршы дурмаг үчүн нә етмәлијик?\n13 Неһемја кими, даима дуа етмәк бизә иманымызы мөһкәм сахламаға көмәк едир. Шејтан гәддардыр вә чох вахт зәифләдијимизи ҝөрәндә бизә зәрбә ендирир. Мәсәлән, хәстәлик вә ја депрессијадан әзијјәт чәкән заман бизә елә ҝәлә биләр ки, Аллаһа кифајәт гәдәр хидмәт етмирик. Јахуд бәзиләримиз кечмишдә сүрдүјүмүз һәјат тәрзинә ҝөрә мәјуслуға гапыла биләрик. Шејтан бизи инандырмаг истәјир ки, биз һеч нәјә јарамырыг. О, бизим һиссләримизлә ојнајараг иманымызы зәифләтмәјә чалышыр. Лакин «дуаларда ајыг» олмагла иманымызы мөһкәм сахлаја биләрик. Һәгигәтән дә, «иманын бөјүк галханыны» ҝөтүрмәк бизә «Шәририн бүтүн аловлу охларыны» сөндүрмәјә көмәк едәҹәк (Ефес. 6:16).\n14 Әҝәр «дуаларда ајыг» олсаг, иманымыз гәфилдән сынаға мәруз галанда бу, бизим үчүн ҝөзләнилмәз олмајаҹаг вә биз ҝүзәштә ҝетмәјәҹәјик. Ҝәлин сынаглар вә тәгибләрлә гаршылашанда Неһемјанын нүмунәсини јадымыза салаг вә дәрһал Аллаһа дуа едәк. Биз јалныз Јеһованын көмәји сајәсиндә сынаглар вә тәгибләр гаршысында мөһкәм дајана биләрик.\nБАШГАЛАРЫ ҮЧҮН ДУА ЕДИН\n15. Башгалары үчүн дуа етмәк барәдә өзүмүзә һансы суаллары вермәлијик?\n15 Иса Петерин иманынын түкәнмәмәси үчүн Аллаһа јалвармышды (Лука 22:32). Биринҹи әсрдә јашамыш садиг мәсиһчи Епафрас бу мәсәләдә Исанын нүмунәсини изләјәрәк Колос шәһәриндәки гардашлары үчүн дуа едирди. Павел онлара јазмышды: «О, сиздән өтрү даима ҹидд-ҹәһдлә дуа едир ки, сиз Аллаһын һәр бир истәјинә там әмин олуб сонадәк јеткин галасыныз» (Колос. 4:12). Јахшы оларды ки, өзүмүздән сорушаг: «Мән бүтүн дүнјадакы баҹы-гардашлар үчүн дуа едирәм? Тәбии фәлакәтдән зәрәр чәкмиш һәмиманлыларым үчүн тез-тезми дуа едирәм? Јеһованын тәшкилатында чох зәһмәт чәкәнләр үчүн ахырынҹы дәфә нә вахт дуа етмишәм? Јығынҹағымызда чәтинликләрлә үзләшән һәр кәс үчүн дуа едирәмми?»\n16. Башгалары үчүн дуа етмәјимизин бир әһәмијјәти вармы? Изаһ един.\n16 Башгалары үчүн Јеһова Аллаһа дуа етмәјин онлара, һәгигәтән дә, көмәји дәјә биләр. (2 Коринфлиләрә 1:11 ајәсини оху.) Һәрчәнд Јеһова чохлу сајда хидмәтчиләринин бир шеј һагда тәкрар-тәкрар етдикләри хаһишә әсасән һәрәкәт етмәјә борҹлу дејил, анҹаг О, хидмәтчиләринин үмуми истәкләринә диггәт јетирир вә дуаларына ҹаваб верәркән онларын сәмими вә ҝүҹлү нараһатчылыгларыны нәзәрә алыр. Буна ҝөрә дә башгалары үчүн дуа етмәк имканына вә мәсулијјәтинә ҹидди јанашмалыјыг. Епафрас кими, биз баҹы-гардашларымыз үчүн дуа етмәклә онлары севдијимизи вә онлар үчүн нараһат олдуғумузу ҝөстәрмәлијик. Белә етмәклә биз даһа хошбәхт олаҹағыг, чүнки «вермәк алмагдан даһа чох хошбәхтлик ҝәтирир» (Һәв. иш. 20:35).\n17, 18. «Дуаларда ајыг» олмаг бизә һансы фајданы ҝәтирәҹәк?\n17 «Ҝеҹә кечир, ҝүн јахынлашыр» сөзләриндән өнҹә, Павел јазмышды: «Һансы зәманәдә јашадығымызы вә артыг јухудан ојанмағын вахты ҝәлдијини билирсиниз. Һал-һазырда хиласымыз, имана ҝәлдијимиз вахтда олдуғундан даһа јахындыр» (Ром. 13:11, 12). Аллаһын вәд етдији јени дүнја јахындыр, хиласымыз исә ағлымыза ҝәтирә биләҹәјимиздән дә јахындыр. Биз руһани ҹәһәтдән јухуја ҝетмәмәли вә дуаја ајырмалы олдуғумуз вахты дүнјанын әлимиздән алмасына јол вермәмәлијик. Әксинә, «дуаларда ајыг» олмалыјыг. Бу, бизә Јеһованын ҝүнүнү ҝөзләдијимиз мүддәтдә «мүгәддәс давранышда вә Аллаһа сәдагәтдә» мөһкәм галмаға көмәк едәҹәк (2 Пет. 3:11, 12). Руһән ојаг галдығымыз вә бу системин сонунун јахын олдуғуна, һәгигәтән дә, инандығымыз һәјат тәрзимиздән ҝөрүнәҹәк. Буна ҝөрә дә ҝәлин «даима дуа [едәк]» (1 Салон. 5:17). Һәмчинин ҝәлин Исаны тәглид едәрәк Јеһоваја тәкликдә дуа едәк. Әҝәр дуа етмәјә кифајәт гәдәр вахт ајырсаг, Јеһова илә мүнасибәтләримиз даһа мөһкәм олаҹаг (Јаг. 4:7, 8). Бу да бизә бол-бол хејир-дуалар ҝәтирәҹәк!\n18 Мүгәддәс Јазыларда дејилир: «Мәсиһ јер үзүндә јашадығы ҝүнләрдә ону өлүмдән гуртармаға гадир олан Аллаһа фәрјад етмиш, ҝөз јашлары илә јалвармыш, диләмишди вә Аллаһдан горхдуғуна ҝөрә дуалары ешидилмишди» (Ибр. 5:7). Иса Јеһоваја етдији јалварышлар вә диләкләр сајәсиндә јердәки һәјатынын сон санијәсинә гәдәр Она сәдагәтли галды. Нәтиҹәдә, Јеһова севимли Оғлуну өлүмдән хилас етди вә она ҝөјләрдә өлмәз һәјат бәхш етди. Ҝәләҹәкдә гаршылашаҹағымыз сынаглара вә тәгибләрә бахмајараг, биз дә сәмави Атамыза садиглијимизи горуја биләрик. Һәгигәтән дә, «дуаларда ајыг» галсаг, әбәди һәјат мүкафатыны газанаҹағыг.


Q=15	C=0	SS=0	LS=15	PS=0	DC=0	LC=0	SD=0	BS=2	G0=5	G1=3	G2=2	DLID=az_RU	BODY=Nur-az.com - МТН-дәки “чете”нин даһа бир сусгун “гурбан”ы... – ону да тора салмаг истәјибләрмиш\nМТН-дәки “чете”нин даһа бир сусгун “гурбан”ы... – ону да тора салмаг истәјибләрмиш\nЛәғв едилмиш Милли Тәһлүкәсизлик Назирлијиндәки (МТН) ҹинајәткар дәстәнин “гармаг” атдығы ири мәмурлардан бири дә Хәзәр Дәниз Ҝәмичилик Идарәсинин рәиси Ајдын Бәширов олуб.\n2013-ҹү илдә ләғв олунан вә ГСҸ-јә чеврилән гурумун рәһбәрлијиндән узаглашдырылан Бәшировун идарәсиндәки коррупсија фактлары илә бағлы хүсуси досје һазырланыб. Бундан сонра Елдар Маһмудов мүхтәлиф јолларла о вахтки идарә рәиси үзәриндә басгы гурмаға вә ондан күлли мигдарда вәсаит гопармаға чалышыб.\nАмма Ајдын Бәширов бу тәзјигләрдән горунмаға вә мәлум четенин торуна дүшмәмәји баҹарыб.\nИддиалара ҝөрә, кечмиш “ҝәмичилик шефи” вәзифәсиндән азад олундугдан сонра онун һәбс едиләҹәји барәдә мәлуматлар да әсасән Маһмудова јахын гајнаглардан давамлыә шәкилдә мәтбуата сыздырылыб. Һәтта онун һәмин вахт өлкәдән гачмаға һазырлашдығы вә Азәрбајҹаны тәрк етмәсинәг адаға гојулдуғу јөнүндә хәбәрләрин дә әсасән МТН-дәки ҹинајәткар групун Бәширову “дивара дирәмәк” планынын тәркиб һиссәси олдуғу ҝүман едилир.\nСајтымыза дахил олан мәлуматда кечмиш “ҝәмичилик шефи”нин тәхминән илјарым өнҹә Елдар Маһмудов әлејһинә гәзәбли ачыгламаларынын да гәтијјән тәсадүф олмадығы билдирилир.\nХатырладаг ки, һәмин вахт Ајдын Бәширов хәзәрнеwс.аз-а бунлары демишди: “Елдар Маһмудов барәсиндә һеч данышмаг белә истәмирәм. О, нанәҹиб адамдыр. Елдар Маһмудов бүтүн Азәрбајҹаны биабыр едиб. Президентә гаршы бу ҹүр һәрәкәтләр етмәк инсанлыға сығмыр. Буна ҝөрә Аллаһ онларын һәр биринин ҝеҹ-тез ҹәзасыны верәҹәк”.\nБелә ҝөрүнүр ки, Бәшировун ләғв едилмиш МТН-ин сабиг рәһбәри вә әтрафы илә бағлы бу ҹүр ағыр ифадәләр ишләтмәси һәм дә онун Елдар Маһмудов вә четесинин басгыларындан әзијјәт чәкмәси илә бағлыдыр./гајнар/\n382 дәфә бахылыб\nЈанаҹагдолдурма мәнтәгәсиндә ојунҹаг тапанча илә сојғун\nРусија десант ҝәмисини Сурија�


Q=4	C=4	SS=0	LS=0	PS=0	DC=0	LC=0	SD=0	BS=4	G0=102	G1=87	G2=37	DLID=az_RU	BODY= Гуран бахымындан һикмәтин елмлә фәрги вармы? - Cavablar xəzinəsi - açılmasında məqsəd İslama aid suallara cavab vermək olmuşdur\nSaytın kodu fa2967\tArxiv kodu 7935\n“Һикмәт” сөзү лүғәтдә һагг вә һәгигәтлә ујғун данышыг вә әмәл, елм вә әгл васитәсилә һагга јетишмәк, ја инсаны һагга чатдыран шејә дејилир. “Елм” исә билмәк, бир шејин һәгигәтини дәрк етмәк, билик вә аҝаһлыг мәналарындадыр.\nГуранда “һикмәт” вә “елм” кәлмәләри; “һикмәт” сөзү Гуранда чох ишләнмишдир. Бу кәлмәдән мәна вә мәгсәд һаггында тәфсирчиләр арасында мүхтәлиф нәзәријјәләр вар. Бәзиләри мәгсәдин пејғәмбәрлик олдуғуну билдирирләр. Бәзиләри дејирләр ки, мәгсәд, шәриәт, һалал вә һарама олан елмдир. Бир дәстә, һикмәтдән мәгсәд Гуран елмләри, диҝәрләри исә Аллаһын бујурдугларынын һәгигәтинә јетишмәк мәнасында олдуғуну гејд едирләр. Амма, Әлламә Тәбатәбаинин нәзәријјәси бүтүн бу нәзәријјәләри өз көлҝәси алтына алыр вә о да будур ки, һикмәт, елмин мөһкәм вә јәгинҝәтирән олмасы мәнасындадыр. Чүнки, һикмәт, бир шејин мөһкәм вә арадан ҝетмәсинин гејри-мүмкүн олмасыдыр. Аллаһ-таала Гураны “Китаби-һәким” адландырырса, бу о демәкдир ки, Гуран вахтында сөз дејир, јахшы сөз дејир, етдији бәјанын јанында дәлил вә бүрһан ҝәтирир.\n“Елм” кәлмәси дә Гуранда чох тәкрар олунмуш вә лүғәтдә билмәк, ајдынлыг ҝәтирмәк, дәлил вә һөҹҹәт мәнасында ишләнмишдир. Елм кәлмәсинин вә ондан ајрылан сөзләрин дәгиг арашдырылмасындан сонра мәлум олур ки, бүтүн варлыглар елмә маликдир. Неҹә ки Әлламә Тәбатәбаи бу ајәнин - “Елə бир шeј јoxдур ки, Аллaһa тə’риф дeјиб Oнa шүкр eтмəсин, лaкин сиз oнлaрын (диллəрини билмəдијиниз үчүн) тəгдисини aнлaмaзсыныз.”[i] - тәфсириндә јазыр: ајәдәки, “лaкин сиз oнлaрын тəгдисини aнлaмaзсыныз.” – ҹүмләси, мөвҹудатларын тәгдисиндән мәгсәдин елм үзүндән олмасына ән јахшы дәлилдир. Чүнки, әҝәр варлыгларын тәсдигиндән мәгсәдин јалныз Аллаһа нисбәт верилмәси олсајды, онда онларын дилләрини анламамағын бәјан олунмасынын һеч бир мәнасы олмазды. Гуранда бу мәнаја (варлыгларын елми олмасына) дәлаләт едән мәналар чохдур.\nҺикмәтлә елмин фәрги; Гуран ајәләриндә бәзән, варлыгларын јарадылышы әбәс вә һәдәфсиз олмамасы ҹәһәтиндән һикмәт Алллаһ-таалаја нисбәт верилмиш вә бу да Аллаһ-тааланын сонсуз елминә ишарә едир. Нәтиҹәдә, һикмәт вә елм Аллаһын зати сифәтләриндәндир. Амма, әҝәр һәр һансы ишин һикмәт, һагг вә батилдән узаг олмасы илә вәсф олунурса, бу һалда һикмәт Аллаһ-тааланын фели сифәтиндән сајылаҹаг. Һәр һалда, Аллаһ-тааланын бүтүн сифәтләри Онун зати сифәтләри олдуғуна ҝөрә бу ики вәсф арасында һеч бир фәрг јохдур. Јалныз бу етибарла ки, Аллаһ-тааланын һәким вә әлим сифәтләри Онун билијинә, “һикмәт” исә елми ҹәһәтләринә ишарәдир. Башга сөзә десәк, “елм” сифәти Аллаһ-тааланын сонсуз билијинә, “һикмәт” сифәти исә Гуранын назил олма сәбәбләринә вә аләмләрин јарадылма һәдәфинә ишарә едир. Бәзән бу ики сифәт инсана да нисбәт верилир. О да инсанда һикмәт, мөвҹудатларын танынмасы, јахшы вә хејир ишләрин ҝөрүлмәси мәнасындадыр. Һәким о кәсдир ки, мәрифәт әһли олуб, дәрин дүшүнҹәси вә әгли олмуш олсун. Имам Казим (әлејһиссалам) бујурур: “Һикмәтдән мәгсәд дүшүнҹә вә әглдир.” Беләликлә, демәк олар ки, һикмәт елә бир дәрк вә дүшүнҹә тәрзидир ки, елмә әсасланыр, онун да һәгигәти Аллаһ-таалаја мәхсусдур. Бундан әлавә, имам Садиг (әлејһиссалам) бујурур: “Аллаһ-таала өзү елмдир вә ҹәһлин Она јолу јохдур.” Башга мәтләб исә бундан ибарәтдир ки, елмин дә өз мәртәбәләри вар. Елмин ән али мәртәбәси Аллаһ-таалаја мәхсус олуб, онун сајәсиндә исә диҝәр мөвҹудатлара инсана вә һәтта гејри-әгл саһибләринә дә елмдән бәһрә верилиб. Бүтүн варлыгларын өзләринә нисбәт араларында елми мәгамлары вардыр. Амма, һикмәт өзүнүн хүсусијјәтләри илә јалныз ағыл саһибләринин сифәт вә хүсусијјәтләриндәндир.\n[i] Исра сурәси, 44-ҹү ајә.\n“Һикмәт” әслиндә, елм вә әглин васитәси илә һагга, һәгигәтә чатмагдыр. Сөзүн әсли исә “һөкм” көкүндән олуб, һәбс етмәк вә гадаған мәнасындадыр. Бу сөзүн илк мәнасы, зүлмүн гаршысы алмагдан өтрү һөкм вермәјә дејилир. Һикмәтин хассәләриндән бири инсанда ҹәһл вә наданлығы гаршысыны алмагдыр. Амма, “елм” билмәк, билик, һәгигәти дәрк етмәк вә баша дүшмәк, бир шејин әсасына дејилир. Һәмчинин, әшјада олан о нишанәләрә дәлаләт едир ки, онун васитәсилә ондан гејрисини ајырмаг олур.\nГуранда елм вә һикмәт;\nҺикмәт сөзү Гуранда ијирми дәфә тәкрар олунмушдур. Һикмәт сөзүнүн мәнасы һаггында Гуранда тәфсирчиләр мүхтәлиф изаһлар верибләр ки, онларын хүласәси бунлардан ибарәтдир:\n1.Һикмәтдән мәгсәд пејғәмбәрликдир. Неҹә ки, Гуранда охујуруг: “Дaвуд Ҹaлуту өлдүрдү. Аллaһ Дaвудa һəм һөкмрaнлыг, һəм дə һикмəт (пeјғəмбəрлик) вeрди.”\n2. Һикмәтдән мәгсәд, шәриәтдә һалал вә һарама елм тапмагдыр. Гуран ајәсиндә охујуруг: “(Аллaһ) oнa (Исaјa) јaзмaғы, һикмəти (һалал вә һарамы), Төврaты вə Инҹили өјрəдəҹəк.”\n3.Тәфсирчиләрдән бәзиләри һикмәтдән мәгсәдин Гуран елмләри, Гуранын нәсх едән (ләғв едән) вә нәсх олунан ајәләринә, мөһкәм вә мүтәшабеһ, мүгәддәм вә мүәххәр вә саир ...ајәләринә аид олан елмин олдуғуну дејирләр. Гуранда охујуруг: “Аллaһ истəдији шəxсə һикмəт (eлм, мə’рифəт, мүдриклик) бəxш eдəр. Кимə һикмəт бəxш eдилмишсə, oнa чoxлу xeјир (əбəди сəaдəт) вeрилмишдир. Буну aнҹaг aғыллы aдaмлaр дəрк eдəрлəр!”\n4. Бәзи тәфсирчиләрин нәзәринә ҝөрә исә һикмәт, әмәл вә сөз мејданында Аллаһ-тааланын кәламынын әслинә вә һәгигәтинә јетишмәкдир.\n5. Бәзиләри һикмәти динин ҝениш мәнада анламы кими тәфсир едирләр.\n6. Диҝәр тәфсирчиләр исә һикмәтә диндән дүзҝүн вә сәһиһ дәрк кими мәна вермишләр.\n7. Бир дәстә исә бу әгидәдирләр ки, “һикмәт” елә бир елмдир ки, башдан баша инсанын ислаһ олуб камала јетмәсинә сәбәб олур. \n8. Нәһајәт, Әлламә Тәбатәбаи бүтүн бу мәналары өзүндә ҹәмләшдирән бир нәзәријјә вермшдир. О да бундан ибарәтдир ки, һикмәт, мәсәләнин елми шәклинин мөһкәм вә там јәгинликлә олмасына дејилир. Әслиндә, бүтүн гејд олунан мәналар бу мәнанын дахилиндә гәрар тутмушдур. Чүнки, “һикмәт”, “мөһкәм”, “һөкм” вә саир кими кәлмәләрин мәнасында бир нөв мөһкәмлик вә арадан ҝетмәмәк мәнасы јатмышдыр. Аллаһ-тааланын Гураны “Китабун-һәким” адландырмасы ондан өтрүдүр ки, Гуран вахтында сөз дејир, јахшы сөз дејир, бәјан етдији шејин јанында дәлил вә бүрһаны вар. Дәлил вә бүрһаны олмајан сөз мөһкәм олмаз. Ислам Пејғәмбәриндән (с) нәгл олунан һәдисдә охујуруг: “Аллаһ-таала ән гијмәтли Гуран немәтини мәнә әта етмиш вә онунун јанында лазымы гәдәр һикмәт дә вермишдир. Һикмәтдән бәһрәси олмајан ев виранәдир. Беләликлә, елм вә билик өјрәнин, елә олмасын ки, надан вә савадсыз һалда өләсиниз!” \nАмма, “елм” кәлмәси, Гурани-кәримдә 105 дәфә тәкрар олунмушдур. Әлбәттә, елм кәлмәсиндән алынмыш кәлмәләри дә нәзәрә алсаг, белә кәлмәләрин сајы чохдур. Бу сөз, бәзән Гуранда “билик” мәнасында ишләниб. Мәсәлән ајәдә вар, “Һəр гəбилə өзүнүн су ичəҹəји јeри билди.”  Бәзән изһар вә ајдынлашдырмаг мәнасында олур, мәсәлән, “Сoнрa ики тaјфaдaн (мө’минлəрдəн вə кaфирлəрдəн) һaнсынын oнлaрын (мaғaрaдa) гaлдыглaры мүддəти дaһa дүзҝүн һeсaблaдыглaрыны билмəк үчүн oнлaры oјaтдыг.” Әлламә Тәбатәбаи бу ајәнин мәнасында јазыр; мәгсәд, һазырда олан елмдир. О да, Аллаһ-таала јанында бир шејин һүзуру вә хүсуси вүҹуду мәнасындадыр. Елм бу мәнада Гуранда чох ишләнмишдир. Бәзән дә елм, дәлил вә һөҹҹәт мәнасында ишләниб.\nБеләликлә, елм һаггында гејд олунмуш бүтүн мәналардан белә нәтиҹә алмаг олур ки, бүтүн мөвҹудатларын өзүнә мәхсус елмләри вардыр. Неҹә ки, Әлламә Тәбатәбаи бу ајәнин - “Елə бир шeј јoxдур ки, Аллaһa тə’риф дeјиб Oнa шүкүр eтмəсин, лaкин сиз oнлaрын (диллəрини билмəдијиниз үчүн) тəгдисини aнлaмaзсыныз.” - тәфсириндә јазыр ки, ајәдәки “лaкин, сиз oнлaрын тəгдисини aнлaмaзсыныз.” – ҹүмләси мөвҹудатларын тәгдисинин елм үзүндән олмасына ән јахшы дәлилдир. Чүнки, әҝәр мөвҹудларын тәсдигиндән мәгсәд јалныз, варлыгларынын Аллаһа нисбәт верилмәси олсајды, онда онларын дилләрини анламамағын бәјан олунмасынын һеч бир мәнасы олмазды. Гуранда бу мәнаја (варлыгларын елми олмасына) дәлаләт едән мәналар чохдур. Мәсәлән, “мәһз о ҝүн (јер) өз һекајәтини сөјләјәҹәкдир. Чүнки (буну) она сәнин Рәббин вәһј етмишдир (бујурмушдур)!” Бу гәбилдән олан ајәләр дәлаләт едир ки, инсанын әзаларынын шәһадәт вермәси вә Аллаһ-таала илә дилә ҝәлиб сөз данышмалары, Һагг-тааланын суалларына ҹаваб вермәләри һәр бир варлығын өзүнәмәхсус елми әсасында олар. Әлбәттә, диггәт етмәк лазымдыр ки, елмин өзүнәмәхсус дәрәҹәләри вардыр.\nҺикмәтлә елмин фәрги;\nБу ики кәлмәнин фәргләрини бәјан етмәздән әввәл гејд етмәк лазымдыр ки, бәзән елм вә һикмәт Аллаһ-таалаја нисбәт верилир. Гурани-Кәримдә һәким кәлмәси 92 дәфә, әлим кәлмәси исә 156 дәфә Аллаһ-таалаја нисбәт верилмишдир. Һәким вә әлим вәсфләри Аллаһ-тааланын зати сифәтләриндәндир. Чүнки, Аллаһын һикмәти дедикдә нәзәрдә тутулур ки, јаратдыгларыны ән мөһкәм шәкилдә вә гүдрәтлә јарадыб, јарадылыш һәр бир мәнасызлыгдан узаг олуб, Онун затындан сајылан сонсуз елминә әсасланыр. Һикмәтин фели сифәтләриндән дә олмасына бахмајараг, бу ҹәһәтдән дә Аллаһ-тааланын Өз ишләриндә мөһкәм, гүдрәтли вә һәр ҹүр батил ишдән пак вә мүнәззәһ олмасына дәлаләт едир. Һәр һалда, Аллаһын заты сифәтләри Онун заты илә ејни олдуғу үчүнбу ики сифәт (һәким вә әлим) арасында елә бир фәрг јохдур. Она ҝөрә ки, һәким вә әлим сифәтләринин һәр икиси Аллаһ-тааланын билик вә елминә ишарәдир. Фәрг бундадыр ки, һикмәт адәтән Аллаһ-тааланын елми ҹәһәтләринә, елм исә нәзәри ҹәһәтләринә ишарә едир. Башга сөзлә десәк, елм Аллаһ-таалынын сонсуз билијиндән хәбәр верир, һикмәт исә Онун јаратдығы аләмләрин вә Гурани-Кәримдә назил етдијинин һәдәфиндән хәбәр верир.\nБәзән бу ики сифәт инсана вә диҝәр ағыл саһибләри олан мөвҹудлара да нисбәт верилир. Инсанда һикмәтин олмасы, онун варлыглара елми, бәјәнилмиш вә хејир ишләрин ҝөрүлмәси мәнасындадыр. Башга сөзлә десәк, һәким инсан о кәсдир ки, мәрифәт мејарларыны өзүндә ҹәм етмәклә онун васитәсилә һаггы таныја билсин, батили исә һансы либасда олмасына бахмајараг һагдан ајыра билсин. Бу һәмин мөвзудур ки, фәлсәфәчиләр ону өз дилләриндә “нәзәријәә гүввәсинин камал һәдди” адландырырлар. Демәли, һәким о кәсдир ки, дәрин дәрк гүввәсиндән бәһрәләниб вә мәрифәт әһли вә сағлам ағла малик олсун. Имам Казым (әлејһиссалам) Һишам ибни Һәкәмә бујурур: “Һәкмәтдән мәгсәд әгл вә дәркдир.” Бәс, демәк олар ки, һикмәт елә бир дәрк вә дүшүнҹә тәрзидир ки, елмә әсасланыр, онун да һәгигәти Аллаһ-таалаја мәхсусдур. Бундан әлавә, имам Садиг (әлјеһиссалам) бујурур: “Аллаһ-таала өзү елмдир вә ҹәһлин Она јолу јохдур.” Һәмин һәгигәт ки, Лоғман Аллаһ-таала тәрәфиндән алмышдыр. Бәзи фәлсәфәчиләр инанырлар ки, анҹаг фикирләшмәк, мүталиә етмәк елм вә билик вүҹуда ҝәтирмир. Бәлкә дә бунлар инсанда руһу әгли биликләри гәбул етмәјә һазырлашдырыр. Елә ки, инсанын руһу бу ишә һазыр олур, Аллаһ-таала өз елм фејзи вә рәһмәтиндән инсанын руһуна сәпир. О заман әмәл мәрһәләсиндә, инсанда дәрк вә мәрифәт һалы вүҹуда ҝәлир. Башга сөзлә десәк, инсанын әмәли онун руһуну елми вә мәрифәти гәбул етмәјә һазырлашдырыр. Елмин дә олмасы инсанда бир мүгәддимә олараг инсанын руһуну һагла батили ајырмаға, һәгигәти дәрк етмәјә, манеә вә фәсадлары ајырмаға һазыр едир.\nБашга мәтләб исә бундан ибарәтдир ки, елмин дә өз мәртәбәләри вар. Елмин ән али мәртәбәси Аллаһ-таалаја мәхсус олуб, онун сајәсиндә исә диҝәр мөвҹудатлара, инсана вә һәтта, гејри-әгл саһибләринә дә елмдән бәһрә верилиб. Бүтүн варлыгларын өзләринә нисбәт араларында елми мәгамлары вардыр. Амма, һикмәт өзүнүн хүсусијјәтләри илә јалныз ағыл саһибләринин сифәт вә хүсусијјәтләриндәндир.\n Мүфрәдат Рағиб, “һөкм” сөзү.\n Мөҹәми мәгајисул-лүғәт, “һөкм” сөзү.\n Гурши, Гамус Гуран, 5-ҹи ҹилд, сәһ-32, “һөкм” сөзү.\n Мөҹәми мәгајисул-лүғәт, “елм” сөзү.\n Мәҹмәул-Бәјан, 10-ҹу ҹилд, Интишарат Муәссисеји Әл-әләми лил мәтбуат, тарих-1415 һиҹ.гәмәри, 2-ҹи ҹилд, сәһ-151.\n Бәгәрә сурәси, 251-ҹи ајә.\n Мәҹмәул-Бәјан, 10-ҹу ҹилд, Интишарат Муәссисеји Әл-әләми лил мәтбуат, тарих-1415 һиҹ.гәмәри, 2-ҹи ҹилд, сәһ-298.\n Али Имран сурәси, 48-ҹи ајә.\n Мәҹмәул-Бәјан, 10-ҹу ҹилд, Интишарат Муәссисеји Әл-әләми лил мәтбуат, тарих-1415 һиҹ.гәмәри, 2-ҹи ҹилд, сәһ-194.\n Бәгәрә сурәси, 269-ҹу ајә.\n Әлламә Тәбатәбаи, Мәһәммәд Һүсејн, Тәфсир Әл-Мизан, Мүәссеји Һәмданини тәрҹүмәси, нашир; Бүнјад елми вә фикри Әлламә Тәбатәбаи, тарих-1363 һиҹ.гәм; 2-ҹи ҹилд, сәһ-351.\n Ҹаваб Амули, Әбдуллаһ, Гуран дәр Гуран, (мөвзуи тәфсир), интишарат Үсвә, 1-ҹи ҹилд, сәһ-297.\n Ҹаваб Амули, Әбдуллаһ, Гуран дәр Гуран, (мөвзуи тәфсир), интишарат свә, 1-ҹи ҹилд, сәһ-297.\nСујути, Әд-дуррул Мәнсур, 1-ҹи ҹилд, сәһ-335.\n Әраф сурәси, 160.\n Кәһф сурәси, 12-ҹи ајә.\n Кәһф сурәси, 4-5-ҹи ајәләр.\n Исра сурәси, 44-ҹү ајә.\n Әлламә Тәбатәбаи, Мәһәммәд Һүсејн, Тәфсир Әл-Мизан, 17-ҹи ҹилд, сәһ-609.\n Зилзал сурәси, 4-5-ҹи ајәләр.\n Бәгәрә сурәси, 260-ҹи ајә.\n Мәкарим Ширази, Тәфсир Нүмунә, 15-ҹи ҹилд, сәһ-399.\n Мүфрәдат Рағиб, “һөкм” кәлмәси.\n Мәкарим Ширази, Тәфсир Нүмунә, 17-ҹи ҹилд, сәһ-37\n Амули, Шејх Һүрр, Әл-Фусулул мүһүммә фи үсулул әиммә, 1-ҹи ҹилд, сәһ-228.\n32] Лоғман сурәси, 12-ҹи ајә.\n Мәкарим Ширази, Тәфсир Нүмунә, 16-ҹы ҹилд, сәһ-349\n8055 İslam fəlsəfəsi 2012/04/19\nFəlsəfə – ən xüsusi mənada varlıq aləmindəki gerçəklikləri dərk etmək üçün zehni, əqli və istidlal yönlü səylər mənasınadır. Hikməti fəlsəfədən fərqli bir ...\n11204 Təfsir 2007/01/10\n7906 Təfsir 2010/10/17\n20396 Təfsir 2008/07/07\n11121 Təfsir 2009/02/19\n18207 Təfsir 2009/03/12\n6358 Təfsir 2010/09/22\n5355 Təfsir 2010/11/14\n9203 Təfsir 2009/08/20\n3638 Fiqh tarixi 2012/05/19\n3650 Qədim kəlam 2011/09/12\n4136 Hədis elmləri 2011/12/25\n3732 Qədim kəlam 2011/12/25\n3185 Təfsir 2012/02/07\n12988 Təfsir 2012/06/23\n2826 Qədim kəlam 2011/05/30\n2993 Nizamlar hüquq və əhkam 2012/05/20\n3288 Nəzəri irfan 2010/04/24\n10897 تاريخ بزرگان 2011/12/25\n106030 Nizamlar hüquq və əhkam 2011/05/31\n31423 Hədis elmləri 2014/05/20


Q=16	C=8	SS=8	LS=0	PS=16	DC=0	LC=0	SD=0	BS=1	G0=9	G1=5	G2=3	DLID=az_RU	BODY=Зәбур 16 | Онлајн Мүгәддәс Китаб | Јени дүнја тәрҹүмәси\nЈеһова јахшылығын мәнбәјидир\n«Јеһова нәсибимдир» (5)\n«Ҝеҹәләр үрәјим мәни ислаһ едир» (7)\n«Јеһова сағымда дуруб» (8)\n«Мәни Мәзарда гојмазсан» (10)\nДавудун михтамы*. 16 Еј Аллаһым, мәни гору, чүнки Сәнә сығынмышам.+ 2 Јеһоваја дедим: «Сән Јеһовасан, јахшылығымын мәнбәји. 3 Јердәки мүгәддәс бәндәләрдир,О нәҹиб адамлардыр зөвгү-сәфам».+ 4 Јад аллаһларын ардынҹа дүшәнләр дәрд-сәрини артырар,+ Онларын ҝәтирдији ган тәгдимәсинә әсла шәрик олмарам,Адларыны дилимә алмарам.+ 5 Јеһова нәсибим, пајымдыр,+ пијаләмә+ дүшән пајдыр. Мирасымы Сән горујурсан. 6 Пајыма ҝөзәл јерләр дүшдү, Мирасымдан чох разыјам.+ 7 Мәнә нәсиһәт верән Јеһоваја+ шүкүрләр олсун! Ҝеҹәләр үрәјим* дә мәни ислаһ едир.+ 8 Јеһованы даим ҝөзүмүн өнүндә сахлајырам,+ Сағымда дуруб, әсла сарсылмарам!+ 9 Буна ҝөрә гәлбим севинир, бүтүн варлығым шадланыр. Архајын јашајырам, 10 Чүнки мәни Мәзарда* гојмазсан,+ Гојмазсан вәфалы бәндән гәбир ҝөрсүн*.+ 11 Мәнә һәјат јолуну өјрәдирсән,+ Һүзурунда севинҹ, шадлыг ашыб-дашыр,+Сағында олмаг мәнә әбәди сәадәт ҝәтирир.\n^ Јахуд ән ҝизли фикирләрим. Һәрфән: бөјрәкләрим.\n^ Диҝәр вариант: чүрүсүн.


Q=12	C=12	SS=6	LS=0	PS=2	DC=0	LC=0	SD=0	BS=0	G0=39	G1=13	G2=1	DLID=az_RU	BODY=Павел вә Ефтик | Мүгәддәс Китаб һекајәси\nАЈ АМАН! Бурада нә баш вериб? Јердә узанан оғлана нә олуб? Бах! Евдән чөлә јүјүрән адамлардан бири Павелдир. Ҝөрүрсән, Тимотеј дә онун јанындадыр. Оғлан пәнҹәрәдән јыхылыб?\nБәли. Ҝәл ҝөрәк бу һадисә неҹә баш вериб. Бура Троас шәһәридир. Павел бу евдә шаҝирдләрлә сөһбәт едирди. О билирди ки, узун мүддәт онлары ҝөрмәјәҹәк, ахы ертәси ҝүн ҝәми илә јола дүшмәлидир. Буна ҝөрә дә Павелин шаҝирдләрлә сөһбәти дүз ҝеҹә јарысына кими узаныр.\nПәнҹәрәдә отуран Ефтик адлы бу оғланы јуху басыр вә о, дүз үчүнҹү мәртәбәдән јерә јыхылыр! Инди билдин бу адамлар нә үчүн тәшвишә дүшүбләр? Онлар горхурлар ки, бирдән ушаг өләр. Оғланы јердән галдыранда нә ҝөрсәләр јахшыдыр? О өлүб!\nПавел оғланын өлдүјүнү ҝөрәндә онун үстүнә јыхылыб ону гуҹаглајыр. Сонра јанындакылара дејир: ‘Горхмајын, һәр шеј јахшы олаҹаг!’ Тәсәввүр едирсән! Павел бир мөҹүзә едир! О, оғланы дирилдир! Һамы чох севинир.\nОнлар јенидән јухары чыхыб јемәк јејирләр. Павел сәһәрә гәдәр онларла сөһбәт едир. Ефтик исә һәмин ҝеҹә бир дә јухуламыр! Сонра Павел, Тимотеј вә онларын јол јолдашлары ҝәмијә минирләр. Билирсән онлар һара јолланырлар?\nПавел үчүнҹү тәблиғ сәјаһәтини јениҹә битириб. Бу сәјаһәтин үч илини о, Ефес шәһәриндә јашамышды. Онун үчүнҹү сәјаһәти икинҹидән даһа узун иди. Инди исә о, евә гајыдыр.\nТроасдан чыхандан сонра ҝәми бир аз Милет шәһәриндә дајаныр. Ефес Милетдән бир нечә километр аралыда јерләшир. Павел адам ҝөндәриб орадакы јығынҹағын ағсаггалларыны Милетә чағырыр. Павел онларла ахырынҹы дәфә сөһбәт етмәк истәјир. Бир гәдәр сонра ҝәми јола дүшүр. Павеллә видалашмалары гардашлары неҹә дә кәдәрләндирир!\nНәһајәт, ҝәми Гејсәријәјә ҝәлиб чатыр. Павел шаҝирд Филипин евиндә галыр. Агаб адлы бир пејғәмбәр Павели хәбәрдар едир ки, Јерусәлимә ҝетмәсин. Чүнки орада ону һәбс едәҹәкләр. Һәр шеј онун дедији кими олур. Гејсәријәдә ики ил һәбсдә сахланыландан сонра Павели Рома һөкмдары Гејсәрин мәһкәмәсинә ҝөндәрирләр. Ҝәл ҝөрәк Ромаја сәфәри заманы онун башына нәләр ҝәлир.\nҺәвариләрин ишләри 19–26-ҹы фәсилләр.


Q=6	C=5	SS=2	LS=0	PS=0	DC=1	LC=0	SD=0	BS=2	G0=42	G1=29	G2=20	DLID=az_RU	BODY=Өлүмә чарә вармы?: Иса Мәсиһдән вә Лазардан өјрәнин (Јәһја 11)\nӨлүмә чарә вармы?\nБетанија Јерусәлимдән 3 километр аралыда јерләшән балаҹа бир кәнддир (Јәһја 11:18). Иса пејғәмбәрин өлүмүндән бир нечә һәфтә әввәл бурада бәдбәхтлик үз вермишди. Онун јахын досту Лазар гәфилдән ағыр хәстәлијә тутулуб өлмүшдү.\nИса пејғәмбәр бу хәбәри ешидәндә шаҝирдләринә деди ки, Лазар јатыб вә ону ојатмаға ҝедир (Јәһја 11:11). Анҹаг шаҝирдләри онун нә демәк истәдијини баша дүшмәдикләри үчүн Иса ајдын шәкилдә билдирди: «Лазар өлүб» (Јәһја 11:14).\nДәфн мәрасиминдән дөрд ҝүн сонра Иса Бетанијаја ҝәлиб чатды. О, Лазарын баҹысы Мартаја тәсәлли верди. Марта деди: «Сән бурада олсајдын, гардашым өлмәзди» (Јәһја 11:17, 21). Иса исә ҹавабында белә деди: «Дирилмә вә һәјат мәнәм. Мәнә иман едән өлсә дә, һәјата гајыдаҹаг» (Јәһја 11:25).\n«Лазар, чөлә чых!»\nИса пејғәмбәр дедикләринин садәҹә бош сөзләр олмадығыны ҝөстәрмәк үчүн гәбирә јахынлашды вә уҹадан гышгырараг «Лазар, чөлә чых!» — деди (Јәһја 11:43). Орада бу һадисәнин шаһиди оланларын ҝөзләри кәлләсинә чыхды, өлән адам дирилди.\nИса пејғәмбәр бу һадисәдән әввәл артыг ики инсаны дирилтмишди. Бунлардан бири Јаирин балаҹа гызы иди. Бу гызҹығазы да дирилтмәздән габаг Иса өлүмү јуху илә мүгајисә етмишди (Лука 8:52).\nДиггәт јетирин ки, Иса пејғәмбәр һәм Лазарын, һәм дә Јаирин гызынын һадисәсиндә өлүмү јуху илә мүгајисә етди. Бу мүгајисә јериндә иди. Чүнки јатан инсан һушсуз вәзијјәтдә олур вә ағры-аҹыдан бихәбәрдир. (Ваиз 9:5; «Өлүм — дәрин јуху» адлы чәрчивәјә бахын.) Исанын шаҝирдләри өлүләрин әслиндә һансы вәзијјәтдә олдуғуну билирдиләр. Бир енсиклопедијада дејилир: «Исанын давамчылары билирдиләр ки, Аллаһын садиг бәндәләри үчүн өлүм бир јуху, мәзар исә истираһәт јери иди» * («Encyclopedia of Religion and Ethics»).\nӨлән инсанын һеч бир әзаб чәкмәјәрәк садәҹә мәзарда јатдығыны билмәк бизә тәсәлли верир. Өлүм һаггында һәгигәт бизи онун горхусундан азад едир.\n«ИНСАН ӨЛСӘ, ДИРИЛӘРМИ?»\nЈуху инсана раһатлыг ҝәтирир. Амма чәтин ки, кимсә өлүм јухусуна ҝетмәк истәсин. Нәјин әсасында дејә биләрик ки, өлүм јухусуна ҝедәнләрин һамысы, Лазар вә Јаирин гызы кими, јенидән һәјата гајтарылаҹаглар?\nГәдимдә јашамыш гәбилә башчысы Әјјуб өлүм ајағында олдуғуну фикирләшәндә буна бәнзәр суал вермишди: «Инсан өлсә, дириләрми?» (Әјјуб 14:14).\nКүлли-Ихтијар Аллаһа мүраҹиәт едәркән Әјјуб вердији суала елә өзү дә ҹаваб верди: «Сән чағыранда ҹаваб верәҹәјәм, әлләринин бу ишинин һәсрәтини чәкәҹәксән» (Әјјуб 14:15). Әјјуб әмин иди ки, Јеһова Аллаһ Она садиг оланы дирилдәҹәји ҝүнү һәсрәтлә ҝөзләјир. Әјјуб мүмкүн олмајаны ҝөзләјәрдими? Белә етмәк ағылсызлыг оларды.\nИсанын инсанлары дирилтмәси сүбут едир ки, Аллаһ она өлүләри дирилтмәк сәлаһијјәти вериб. Мүгәддәс Китабда дејилир ки, өлүмүн ачарлары Иса Мәсиһдәдир (Вәһј 1:18). О, Лазары һәјата гајтардығы кими, диҝәр инсанлары да һәјата гајтараҹаг.\nАллаһын Кәламында дирилмәнин олаҹағы дөнә-дөнә хатырланыр. Мәләк Даниел пејғәмбәри әмин етмишди: «Сән динҹәләҹәксән вә дөврүн тамамында сәнә дүшән пајы алмаг үчүн галхаҹагсан» (Даниел 12:13, Јени Дүнја тәрҹүмәси). Дирилмәјә инанмајан јәһуди дин рәһбәрләри олан садукејләрә Иса демишди: «Сиз јанылырсыныз, чүнки нә Мүгәддәс Јазылардан, нә дә Аллаһын гүдрәтиндән хәбәриниз вар» (Матта 22:23, 29). Һәвари Павел «һәм салеһ, һәм дә салеһ олмајан инсанларын дириләҹәјинә даир Аллаһа үмид» бәсләдијини гејд етмишди (Һәвариләрин ишләри 24:15).\nДИРИЛМӘ НӘ ВАХТ ОЛАҸАГ?\nБәс салеһләрлә салеһ олмајанларын дирилмәси нә вахт олаҹаг? Мәләк Даниел пејғәмбәрә демишди ки, о, «дөврүн тамамында» дириләҹәк. Марта да гардашы Лазарын «ахырынҹы ҝүндә, дирилмә заманы» дириләҹәјинә инанырды (Јәһја 11:24).\nМүгәддәс Китабда бу «ахырынҹы ҝүн» Мәсиһин Падшаһлығынын рәһбәрлији илә әлагәләндирилир. Һәвари Павел јазыр: «Аллаһ бүтүн дүшмәнләри онун ајаглары алтына атанадәк о, [Мәсиһ] падшаһлыг етмәлидир. Сонунҹу дүшмән исә өлүмдүр вә о, мәһв едиләҹәк» (1 Коринфлиләрә 15:25, 26). Буна ҝөрә дә Аллаһын Падшаһлығынын ҝәлмәси вә Јараданымызын ирадәсинин јер үзүндә јеринә јетмәси барәдә дуа етмәк олдугҹа ваҹибдир *.\nӨлән инсанларын дирилмәсинин Аллаһын ирадәси олдуғуну Әјјуб јахшы билирди. Һәмин ҝүн ҝәләндә өлүм јох олаҹаг. Вә бир даһа һеч ким: «Өлүмә чарә вармы?» — дејә сорушмајаҹаг.\n^ абз. 8 Инҝилис дилинә «гәбиристанлыг» кими тәрҹүмә олунан јунан сөзүнүн мәнасы «јатмаг үчүн јер» демәкдир.\n^ абз. 18 Аллаһын Падшаһлығы барәдә даһа әтрафлы мәлумат әлдә етмәк үчүн Јеһованын Шаһидләри тәрәфиндән дәрҹ олунан «Мүгәддәс Китаб әслиндә нә өјрәдир?» китабынын 8-ҹи фәслинә бахын. Бу китабы һәмчинин www.jw.org сајтында тапа биләрсиниз.\nӨлүм — дәрин јуху\n«Ҝөзүмә нур вер ки, өлүм јухусуна далмајым» (Мәзмур 13:3, Јени Дүнја тәрҹүмәси).\n«“Достумуз Лазар јухуја ҝедиб, мән исә ону ојатмаға ҝедирәм”. Шаҝирдләр дедиләр: “Аға, јатырса, демәли, сағалаҹаг”. Иса онун өлдүјүнү дејирди» (Јәһја 11:11—13).\n«Давуд өз ҝүнләриндә Аллаһын нијјәтинә хидмәт етмиш вә сонра өлүм јухусуна ҝетмишдир» (Һәвариләрин ишләри 13:36).\n«Мәсиһ өлүм јухусундан дириләнләрдән илк нүбардыр» (1 Коринфлиләрә 15:20).\n«Үмиди олмајан диҝәр инсанлар кими кәдәрләнмәјәсиниз дејә, өлүм јухусу илә јатанлар барәсиндә сизи бихәбәр гојмаг истәмирик» (1 Салоникилиләрә 4:13).\n«Сәнин өлүләрин јашајаҹаг. Мәним өлүләрим ајаға галхаҹаг. Галхын, севинҹ сәдалары уҹалдын» (Јешаја 26:19, Јени Дүнја тәрҹүмәси).\n«Торпағын алтында јатанларын чоху... ојанаҹаг» (Даниел 12:2).\n«Елә бир саат ҝәлир ки, гәбирләрдә оланларын һамысы онун сәсини ешидәҹәк... [вә] дириләҹәкләр» (Јәһја 5:28, 29).


Q=10	C=10	SS=1	LS=0	PS=1	DC=1	LC=0	SD=0	BS=0	G0=47	G1=38	G2=14	DLID=az_RU	BODY=МҮСАҺИБӘ | ЈАН-ДЕ-КСҮ\nТАЈВАНЫН Елм вә Техника үзрә Милли Пиндун Университетинин профессору Јан-Де-Ксү рүшејм үзәриндә апарылан тәдгигатлара рәһбәрлик едир. Әввәлләр о, тәкамүл нәзәријјәсинә инанырды, лакин елми тәдгигатчы оландан сонра фикрини дәјишди. Бунун сәбәбини о, «Ојанын!» журналына данышыр.\nӨзүнүз һагда бир аз мәлумат верин.\nМән 1966-ҹы илдә Тајванда доғулуб боја-баша чатмышам. Валидејнләрим даосистләр вә буддистләр кими ибадәт едирди. Биз әҹдадларымыза ибадәт едиб сурәтләрә дуа едирдик. Анҹаг һеч вахт фикирләшмирдик ки, һәр шеји јарадан бир Аллаһ вар.\nНијә мәһз биолоҝија елми?\nУшаг икән ев һејванларынын гајғысына галмағы хошлајырдым. Хәстә инсанлары вә һејванлары сағалтмаг истәјирдим. Бир ара бајтарлығы өјрәнирдим. Сонра исә ембриолоҝијаја үз тутдум. Үмид едирдим ки, бу, мәнә һәјатын неҹә јарандығыны баша дүшмәјә көмәк едәҹәк.\nӘввәлләр тәкамүлә инанырдыныз. Буна сәбәб нә иди?\nУниверситетдә профессорлар тәкамүлү өјрәдирдиләр вә дејирдиләр ки, буна даир әсаслы дәлилләр вар. Мән дә онлара инанырдым.\nНәјә ҝөрә Мүгәддәс Китабы охумаға башладыныз?\nБунун ики сәбәби вар иди. Биринҹиси, фикирләширдим ки, инсанларын ибадәт етдији аллаһлар арасында бири диҝәрләриндән үстүн олмалыдыр. Буна ҝөрә дә мәндә суал јаранмышды: «Бәс ҝөрәсән о һансы аллаһдыр?» Икинҹиси, инсанларын Мүгәддәс Китаба бөјүк дәјәр вермәси иди. Елә бу ики сәбәбә ҝөрә Мүгәддәс Китабы өјрәнмәк истәдим.\n1992-ҹи илдә Белчиканын Лөвен Католик Университетиндә охумаға башладым. Һәмин вахт бир католик килсәсинә ҝедиб кешишдән хаһиш етдим ки, мәнә Мүгәддәс Китабы баша салсын. Анҹаг о имтина етди.\nБәс суалларыныза неҹә ҹаваб тапдыныз?\nИки ил сонра Белчикада елми тәдгигат апардығым заман Рут адлы полшалы бир гадынла таныш олдум. О, Јеһованын Шаһиди иди. Рут Аллаһ һагда өјрәнмәк истәјән тәләбәләрә көмәк етмәк үчүн чин дилини өјрәнмишди. Онунла таныш олдуғума шад идим, чүнки чохдан иди бу ҹүр көмәк ахтарырдым.\nРут мәнә ҝөстәрди ки, Мүгәддәс Китаб елми китаб олмаса да, онунла узлашыр. Мәсәлән, орада Давуд пејғәмбәр Аллаһа дуа едәрәк дејир: «Ҝөзләрин рүшејмими ҝөрмүшдү. Һәлә һеч бири јох икән бәдәнимин бүтүн һиссәләри, онларын әмәлә ҝәләҹәји ҝүнләр Сәнин китабында јазылмышды» (Зәбур 139:16). Давуд поетик дилдән истифадә етсә дә, тамамилә һаглы иди. Бәдән үзвләри әввәлҹәдән мүәјјән олунмуш план әсасында формалашыр. Мүгәддәс Китабдакы дәгиглик мәни әмин етди ки, о, Аллаһын Кәламыдыр. Һәмчинин тәкҹә Јеһованын јеҝанә һәгиги Аллаһ олдуғуну баша дүшдүм. 1\nҺәјатын Аллаһ тәрәфиндән јарадылдығына сизи нә әмин етди?\nЕлми тәдгигатларын мәгсәди гәбул олунмуш фикирләри дәстәкләмәк јох, һәгигәти тапмагдыр. Рүшејмин инкишафыны өјрәнмәјим мәни әмин етди ки, һәјат өзбашына јаранмајыб. Буну баша дүшмәк үчүн јығым конвејеринә бахмаг олар. Мүһәндисләр ону елә јарадыр ки, о, лазым олан һиссәләри дүзҝүн вахтда вә дүзҝүн тәрздә бир-биринә бирләшдирсин. Рүшејмин инкишафы да бунун кимидир, анҹаг даһа мүрәккәбдир.\nБүтүн просес мајаланмыш һүҹејрәдән башлајыр?\nБәли. Мајаланмыш микроскопик һүҹејрә бөлүнүр вә бунунла да һүҹејрәләрин бөлүнмәси просеси башлајыр. Бир мүддәт һүҹејрәләрин сајы һәр 12—24 саат әрзиндә икигат артыр. Бу просесин әввәлиндә һүҹејрәләр көк һүҹејрәләр адланыр. 2 Көк һүҹејрәләр бәдәнин формалашмасы үчүн ган, сүмүк, синир һүҹејрәләри дә дахил олмагла, тәхминән 200 өнәмли һүҹејрә әмәлә ҝәтирир.\nРүшејмин инкишафыны өјрәнмәјим мәни әмин етди ки, һәјат өзбашына јаранмајыб\nЛазым олан һүҹејрәләр лазыми вахтда вә лазыми јердә әмәлә ҝәлмәлидир. Һүҹејрә јығымындан тохумалар јараныр. Тохумалар исә органлары вә бәдән үзвләрини әмәлә ҝәтирир. Һеч бир мүһәндис бу ҹүр просес јаратмағы хәјалына белә ҝәтирә билмәз! Һалбуки рүшејмин инкишафы һаггында мәлумат мүкәммәл шәкилдә ДНТ-дә јазылыб. Бүтүн бунларын үзәриндә дүшүнәндә һәјатын Аллаһ тәрәфиндән јарадылдығына әмин олурам.\nНијә Јеһованын Шаһиди олдунуз?\nБир сөзлә десәк, мәһәббәтә ҝөрә. Иса пејғәмбәр демишди: «Аранызда мәһәббәт олса, һамы биләҹәк ки, сиз мәним шаҝирдимсиниз» (Јәһја 13:35). Бу ҹүр мәһәббәтә инсанын нә миллијјәти, нә мәдәнијјәти, нә дә ки дәрисинин рәнҝи тәсир едир. Мән Јеһованын Шаһидләри илә бир јердә оланда белә мәһәббәти һәм ҝөрүр, һәм дә үзәримдә һисс едирдим.\n^ 1. Зәбур 83:18; 1 Коринфлиләрә 8:5, 6.\n^ 2. Мәсиһи виҹданына ҝөрә профессор Јан-Де-Ксү инсан рүшејминин көк һүҹејрәләри үзәриндә тәдгигат апармыр.


Q=2	C=0	SS=0	LS=0	PS=2	DC=0	LC=0	SD=0	BS=2	G0=26	G1=20	G2=11	DLID=az_RU	BODY=Үрәји күт нәслин вај һалына | Иса пејғәмбәрин һәјаты\nҮрәји күт нәслин вај һалына\nМӘТТА 11:16—30 ЛУКА 7:31—35\nИСА ПЕЈҒӘМБӘР БӘЗИ ШӘҺӘРЛӘРИ ДАНЛАЈЫР\nПЕЈҒӘМБӘР РАҺАТЛЫГ ВӘ ТӘРАВӘТ ВЕРИР\nИса Мәсиһин Вәфтизчи Јәһјаја бөјүк һөрмәти вар. Бәс халг Јәһјаја неҹә јанашыр? Мәсиһ дејир: «Бу нәсли кимә бәнзәдим? О, базар мејданында отуруб бири диҝәринә: “Биз сизин үчүн түтәк чалдыг, амма сиз ојнамадыныз, биз ағы дедик, амма сиз кәдәрдән синә дөјмәдиниз”, — дејән ушаглара бәнзәјир» (Мәтта 11:16, 17).\nИса пејғәмбәрин бу сөзләринин мәнасы нәдир? О, фикринә ајдынлыг ҝәтирир: «Јәһја ҝәлиб нә јејир, нә ичир, амма ҹамаат дејир: “Онда ҹин вар”. Инсан Оғлу ҝәлиб һәм јејир, һәм ичир, инсанлар јенә дејирләр: “Будур һа, гарынгулу вә шәраб дүшкүнү, верҝијығанларын вә ҝүнаһлыларын досту”» (Мәтта 11:18, 19). Јәһја нәзири олдуғу үчүн садә һәјат сүрүрдү, дилинә шәраб белә дәјмәмишди, амма ҹамаат «онда ҹин вар» дејирди (Сајлар 6:2, 3; Лука 1:15). Иса Мәсиһ исә һамы кими јашајыр, гәдәриндә јејир дә, ичир дә, амма ону гарынгулу вә шәраб дүшкүнү адландырырлар. Бәли, инсанлары разы салмаг мүшкүл мәсәләдир.\nИса пејғәмбәр бу нәсли базар мејданындакы ушаглара бәнзәдир. Бу ушаглар достлары түтәк чаланда ојнамыр, ағы дејәркән кәдәрләнмир. О дејир: «Нә олурса олсун, һикмәт әмәлләри сајәсиндә һаглы чыхыр» (Мәтта 11:16, 19). Бәли, Јәһјанын вә Иса Мәсиһин ҝөрдүкләри ишләр онлара гаршы сүрүлән иттиһамларын јалан олдуғуну үзә чыхарыр.\nИса пејғәмбәр бу нәслин үрәјинин күт олдуғуну дејәндән сонра Хорәзин, Бејтсәјда вә Кәфәрнаһум шәһәрләринин адыны чәкиб онлары мүһакимә едир, чүнки о, бу шәһәрләрдә чохлу мөҹүзәләр ҝөстәрмишди. Иса пејғәмбәр гејд едир ки, әҝәр о, бу мөҹүзәләри Финикијанын Сур вә Сидон шәһәрләриндә етсәјди, бу шәһәрләрин ҹамааты төвбә едәрди. Пејғәмбәр бир мүддәт галдығы Кәфәрнаһум шәһәринин дә адыны чәкир. Һәтта бурда да әксәр инсанлар һәгигәтә һај вермәдиләр. О, бу шәһәрә белә дејир: «Һөкм ҝүнү Сәдум дијарынын ҹәзасы сәнинкиндән јүнҝүл олаҹаг» (Мәтта 11:24).\nСонра Иса Мәсиһ сәмави Атасына шүкүр едир. Чүнки Аллаһ саф инҹијә бәнзәр руһани һәгигәтләри һикмәтли вә ағыллы адамлардан ҝизләдиб көрпәләрә, јәни һәлимләрә ачыр (Мәтта 11:25). Иса пејғәмбәр белә инсанлары үрәкдән дәвәт едир: «Еј бүтүн зәһмәткешләр вә јүкү ағыр оланлар, јаныма ҝәлин, мән сизә тәравәт верәҹәјәм. Бојундуруғуму үзәринизә ҝөтүрүн вә мәндән өјрәнин, чүнки мән һәлим вә гәлбән тәвазөкарам. Онда ҹаныныз тәравәтләнәр. Чүнки бојундуруғум раһат, јүкүм јүнҝүлдүр» (Мәтта 11:28—30).\nБәс о, неҹә тәравәт верир? Дин хадимләри инсанларын бојнуна үзүҹү адәт-әнәнәләр гојур. Онлардан бири шәнбә ҝүнү илә бағлы сәрт гајдалардыр. Иса Мәсиһ исә онлара бу адәт-әнәнәләрин тәсири алтында олмајан һәгигәти өјрәдәрәк онлара тәравәт верир. О һәмчинин һакимијјәт саһибләринин зүлмү вә ҝүнаһын ағырлығы алтында инилдәјән инсанлара гәлб раһатлығы әлдә етмәјә көмәк едир. Иса пејғәмбәр ҝүнаһларын бағышланмасынын вә Аллаһла ҝөзәл мүнасибәт гурмағын јолуну онлара ачыр.\nИса Мәсиһин раһат бојундуруғуну ҝөтүрәнләр өзләрини Аллаһа һәср едә, һабелә рәһмли вә мәрһәмәтли сәмави Атамыза хидмәт едә биләр. Буну етмәк чәтин дејил, чүнки Аллаһын әмирләри ағыр дејил (1 Јәһја 5:3).\nҺансы мәнада Иса пејғәмбәрин мүасирләри ушаг кими идиләр?\nИса Мәсиһи сәмави Атасына шүкүр етмәјә нә тәшвиг едир?\nИнсанларын бојнуна һансы ағыр јүк гојулуб вә Иса пејғәмбәр нә тәклиф едир?\nМәсиһиләр Шәнбәни гејд етмәлидирләр?\nӘҝәр гејд етмәк тәләб олунмурса, онда нәјә ҝөрә Мүгәддәс Китабда дејилир ки, шәнбә әбәди әһддир?


Q=10	C=3	SS=0	LS=6	PS=0	DC=0	LC=0	SD=0	BS=1	G0=23	G1=14	G2=7	DLID=az_RU	BODY=Nur-az.com - Ирандан, әрбәиндән, һәҹдән јазмагдан башыныз ајылса бу мәсәләјә чарә тапын\n29 Мајыс 2022\n26 Шеввал 1443\n09 Ејлүл 2021\nИрандан, әрбәиндән, һәҹдән јазмагдан башыныз ајылса бу мәсәләјә чарә тапын\nИраны, әрбәини, әзадарлығы вурмаға чалышан, һәр ил һәҹҹ мәрасиминдә, гурбанлыгда шикајәтләнән ахмаг инсанларымыз вар. Онлар дејир ки, Иран әрбәин шәбәкәси гуруб, нијә илдә бир дәфә минләрлә ҹанлы (гојун) кәсилир, нијә пуллар хәрҹләјиб һәҹҹә ҝедирсиниз вә башга кими ахмаглыгларыны бирузә верән сөзләр данышырлар. Һәр ил дә өзләринә зәһмәт вериб статистика изинә дүшүрләр ки, ҝөрәсән, бу ил әрбәинә нә гәдәр адам ҝедиб. Бахарсыныз, бу ил дә әрбәинә ҝедән карванлара һүрән итләр тапылаҹаг.\nИрана, әрбәинә һүрән медиа гурумларындан бири мүвәггәти олараг анти-дин фәалијјәтинә фасилә вериб (ола билсин ки, гаршыдан ҝәлән әрбәин зәвварларына јахшы һүрә билмәк үчүн һазырлыг мәрһәләсинә чәкилибләр).\nАзәрбајҹанда спиртли ичкиләрә хәрҹләнән пулларын статистикасыны ҝөстәриб. Демәли, өтән ил өлкәмиздә сән демә спиртли ичкиләрә 431 милјон манат хәрҹләниб. Ән чох пул исә пивәјә хәрҹләниб. 206 милјон манатдан чох. Сон 5 илдә пивә истеһлакы 51.5 фаиз артыбмыш. Араға 171.2 милјон манат хәрҹләнибмиш. Шәраба 38.2 милјон манат. Конјак да диҝәр шејтан нәҹисләриндән ҝери галмајыб, она да 8.3 милјон манат пул хәрҹләјибләр.\nБу гејдләри охујан дили зикирли, Имам Һүсејн (ә) зәввары һәр бир јашлы нәнәмиз һеч шүбһәсиз дејәҹәк ки, әрбәинә ҝедән һәр бир зәвварын дашы дүшсүн сизин башыныза. Елә әрбәин кими зијарәтләр һәр ил јеринә јетирилир ки, инсанлар ҝүнаһдан узаглашсын да. Диндарлар чалышырлар ки, әрбәин, әзадарлыг, дин даһа чох тәблиғ олунсун ки, инсанлар динә имана ҝәлиб шејтан нәҹисиндән узаглашсын.\nБу ҹүр сионист медиа гурумларынын бу ҹүр арашдырмалары да тәпәләринә дәјсин. Чүнки бу алчаглар әҝәр, индијәдәк Ирана, әрбәинә һүрмәк әвәзинә инсанларын спиртли ичкиләрдән узаглашмасы истигамәтиндә тәблиғә вахт сәрф етсәјдиләр, инди бу гәдәр јүксәк рәгәмләр олмазды. Амма, бунлар сионист туласыдыр. Бунлары Азәрбајҹан халгы марагландырмыр. Бунлар ишғалчыÂ Исраилдән тула пајы алмагдан өтрү бүтүн фәалијјәтләрини Иран, дин әлејһинә сәрф едирләр. Даһа сонра Азәрбајҹаны фәсад ағушуна аланда да хәбәр, рејтинг олсун дејә бу ҹүр хәбәрләр дәрҹ едирләр.\nОну да дејәк ки, Азәрбајҹанын бу ҹүр вәзијјәтә дүшмәсинә демократија ады алтында халгы зәһәрләјән, спиртли ичкиләри гадаған етмәјән һакимијјәтдән әлавә һәм дә сионист медиасы сәбәб олуб. Белә ки, бүтүн ҝүнү өлкә диндарларыны Иран аҝенти кими ҝөстәрмәјә чалышырлар. Диҝәр тәрәфдән Иранын дини тәблиғатынын мүгабилиндә динсизлији, шәрәфсизлији өлкәдә јајырлар. Јајырлар ки, халг диндән, имандан узаг дүшсүн. Халг диндән узаг дүшәндән сонра исә раһатлыгла ҝедиб спиртли ичкиләрә вә с. пис вәрдишләрә алудә олаҹаг. Бунун әвәзиндә бирҹә дәфә нијә әхлагсыз јуваларында, консертләрдә, нәглијјат васитәләриндә ваксин карты истәнилмәдији, басырыг олдуғу һалда, мәсҹидләрә ҝириш үчүн карт истәјир, 50 нәфәрдән артыг инсан бурахмырсыныз мөвзусунда бир иш ҝөрсәјдиләр динимиз инкишаф едәр, вәтәндашымызы өзүнү һәлак етмәкдән аманда сахлајарды.


Q=12	C=0	SS=0	LS=12	PS=0	DC=0	LC=0	SD=0	BS=0	G0=8	G1=8	G2=5	DLID=az_RU	BODY=Архив по этикетке: Талышские страницы\nҺоҹи Бәкташи Вәличе Бәкташиордени јолә тәсискоре\nНисбәтән пешынә, осә карде ғејри-мымкун быә сәвонон хәбә дојдән ки, Һоҹи Бәкташи Вәли моәку быә шәрғи Хорәсонәдә, шәһр Нишапурәдә ја 1207 јаанки 1209-нә сори. Монғолон ки кисиб кардәшонбе Шәрғи Ирон, әв бәнә ыштә зәмонә ҹо сәводинә одәмон (мәсәлән, Ҹәлаләддин Руми) витәбе монғоли ләшғәронку бә Анәдоли. Әјо бә вахти һәлән һакимијәтәдәбе Сәлҹуги султанат, дәвитышоне бә суултани …\nӘһмәд бән Беллә – Әлҹәзаири милли-озоди ҹанги лидере\nЫштә сәғәти вахти номыш бә Бандунгон нәсли (Ҹәваһирләл Неһру, Иосип Броз Тито, Ҹәмал Әбдул Насир) дахил кардә быә ым шәхс мәхсусе иглә бә әлҹәзаири хәлғи не, һәмән бә ХХ әсри ҹәми тарыхи. Бәј вотејдәбин Әлҹәзаири сәбәсожәти пыә, ҹәми әлҹәзаирыжон пыә. Мәһз чәј жимон ијән мыборизә, вејнә журналистон нәзәро, тәҹәссуме чы девизи: бә чичи һисоб бејдә …\nЧымы азизә быјон ијән һовон! Ымруж аз гәп бәжем бошмә гыләј веј мәрағинә һәјвони, јәне улохи һәхәдә. Ымијән бывотым ки, чәмә толышон бы һәјвони һәмән “һә” вотедән. Иминә нәзәрәдә бә кали одәмон жыго бәзне оме ки, чы мәрағинә чиј бәзне бе бы һәјвонәдә, гирәм бә нәзәр быстәномон, одәмон һар гәмәсә ҹурбәҹурә нохошә сыханон вотедән бә …


Q=10	C=10	SS=0	LS=0	PS=0	DC=0	LC=0	SD=0	BS=0	G0=5	G1=5	G2=3	DLID=az_RU	BODY=Һәшд-Шәбинин Ирагын шимал бөлҝәләринин иҹтимаи әлагәләр үзрә катиби Әли Һүсејни Кәркүк әјаләтинин ИШИД-ин хариҹи үзвләриндән тамамилә тәмизләндијини хәбәр вериб.\n“Әл-Мәлумәһ” Информасија Мәркәзинә ачыглама верән Һүсејни дејиб: “Америкалы гүввәләр Кәркүкдән чыхдыгдан сонра әмин-аманлыг вә сабитлик бу әјаләтдә диггәти чәкән сәвијјәдә артараг 95 фаизә чатыб. Һәр јердә америкалылар варса, орада тәһлүкә вә бөһран мөвҹуддур.”\nҺүсејни әлавә едиб: “Америкалы гүввәләр чыхдыгдан сонра ИШИД-ин хариҹи үзвләри дә јоха чыхыблар. Өтән ајларда апарылан әмәлијјатларда онлардан һеч әсәр-әламәт тапылмады. Бу мәсәләнин өзү америкалы гүввәләрин чыхмасынын Ирагын әмин-аманлығында мүсбәт тәсирини сүбут едир.”\nҺәшд-Шәби рәсмиси билдириб ки, америкалы гүввәләрин чыхмасындан сонра тәкҹә Кәркүкдә дејил, Сәлаһәддин әјаләтиндә дә әмин-аманлыг артыб.\nГејд едәк ки, ҹари илин әвввәлләриндә Ираг Парламенти бүтүн хариҹи гүввәләрин Ирагдан чыхмасы илә бағлы гәрар гәбул етди. Бундан сонра хариҹи өлкәләрә бағлы гүввәләр Ирагда бир нечә базадан ҝери чәкилдиләр.\n682 дәфә бахылыб


Q=0	C=0	SS=0	LS=0	PS=0	DC=0	LC=0	SD=0	BS=1	G0=29	G1=22	G2=8	DLID=az_RU	BODY=Nur-az.com - Һакимијјәт бајрам ҝүнү дә јалан данышмағы усталыгла баҹарыр\nҺакимијјәт бајрам ҝүнү дә јалан данышмағы усталыгла баҹарыр\nРамазан бајрамында намаз вә фестивала даир бир нечә сөз\nАзәрбајҹан һакимијјәти халгы алдада-алдада ҝедир. Халг да ҝөзүјумулу санки гәбул едир һәр шеји. Гарабағ мүһарибәсиндән әввәл дә, мүһарибә ҝедә-ҝедә дә, ондан сонра да халгы алдатдылар вә алдадырлар. Бу халг, диндарлар, дин тәләбәләри - гејрәтли оғуллар ҝедиб Гарабағы ишғалдан азад едиб ки, рәзил бир һакимијјәт ҝедиб орада консерт кечиртсин?\nДемәли, Шәввал ајынын бириндә, јәни мүбарәк Рамазан бајрамында Шушада һәм консерт кечирилиб, һәм дә бајрам намазы гылыныб . Сосиал шәбәкәләрдә тәбии ки, бу, бирмәналы гаршыланмады. Она ҝөрә ки, алчаглар ҝедиб Шушада һеч бир сосиал мәсафәјә риајәт етмәдән консерт кечирибләр. Фотолар сосиал шәбәкәләрдә вардыр. Ҹамааты ишиндән-ҝүҹүндән едиб евдә һәбс едибләр, лазыми көмәклији дә ҝөстәрмирләр, өзләри ҝедиб Шушада консерт кечирирләр. Ҹамаат намазы гыланларын арасында “беш метр фасилә” вар, амма консертдә иштирак едәнләр вә мусигичиләр Бакыдакы автобусларымызы хатырладыр. Дүздүр, автобусларда баса-басдыр, һамы бир-биринин үстүндә ҝедир. Бир нәфәр дә һакимијјәт адамларына демир ки, ај алчаг мәмурлар, нијә буну ҝөрүб һеч нә демир, башга автобуслар ҝәтирмирсиниз?\nЕлә Харыбүлбүл фестивалы да бу ҹүр кечди. Нә маскаја риајәт едилди, нә дә фасиләјә. Ҹамаат намазында исә намаз гыланлар маска бағлајыб намаз гылдылар. Арада да “беш метр фасилә”.\nОна ҝөрә дә бу халг бу һакимијјәтә һеч заман инанмыр. Амма, инанмамаг кифајәт дејил. (Инанҹдан әлавә әмәли олараг иш ҝөрмәк лазымдыр.) Бу, ачыг-ашкар халгы тәһгир етмәкдир. Халгын да ҹынгыры чыхмыр. Һакимијјәт ачыг-ајдын халгы тәһгир едир, диндарлары санки веҹинә алмыр. Ачыг-ашкар дејир ки, корона-морона бош шејдир, мән нә вахт десәм, о вахт мәсҹидләр ачылаҹаг. Әслиндә, бу халг үчүн ән бөјүк корона елә бизим һакимијјәтдир. Ејни ҝүндә, ејни шәһәрдә - мәсҹиддә фасилә вә маска илә намаза иҹазә верән (о да чарәсизликдән), консертдә исә фасиләсиз вә маскасыз отуран диктарура режими...\nӨзү дә утанмаз-утанмаз Түркијәни өзләринә гардаш билир, бајрағыны Шушада галдырырлар. Ај алчаглар, Түркијәдә ән азындан мәсҹидләр фәрди ибадәт үчүн ачыгдыр. Нијә бәс Түркијәдән ибрәт алмырсыз? Һалбуки Түркијәдә дә вирус мөвҹуддур. Амма, онлар артыг вирусла јашамағы, Аллаһа тәвәккүл едиб мәсҹидләрә ҝетмәји гәбул едибләр. Бизим һакимијјәт исә гурддур, билир ки, гадағалары арадан ҝөтүрсәләр халгы бу алчаг һакимијјәти тарихин зибилликләринә ҝөммәк үчүн һазырлашаҹаг. Чүнки о гәдәр рәзил ҝүнә галыблар ки, артыг Гарабағ алынандан сонра да халгын онлара олан гәзәби сөнмәди. Бәли, бир мүддәт Гарабағ наминә һәр кәс милли мәнафеји нәзәрәÂ алыб бүтүн ҝүҹүнү хариҹи дүшмән әлејһинә ишләтди. Амма, елә онда да инди дә халг билир ки, бу алчаглар торпағы да өз мәнфәәти үчүн алыб. Она ҝөрә дә халг бунлара алданмамалы, хариҹи дүшмәнләрдән 20 фаиз торпаглары алдығы (?!) кими дахили дүшмәнләрдән дә 100 фази торпаглары алмалыдыр.


Q=6	C=2	SS=2	LS=2	PS=2	DC=2	LC=0	SD=0	BS=2	G0=38	G1=26	G2=15	DLID=az_RU	BODY=Мәсиһин вар-дөвләт барәдә мәсләһәти (Лука 12) | Иса пејғәмбәрин һәјаты\nМәсиһин вар-дөвләт барәдә мәсләһәти\nВАРЛЫ АДАМ БАРӘДӘ МӘСӘЛ\nМӘСИҺ ГУЗҒУН ВӘ ЗАНБАГЛАР ҺАГДА ДАНЫШЫР\n«КИЧИК СҮРҮ» ПАДШАҺЛЫГДА ОЛАҸАГ\nИса пејғәмбәр фәрисинин евиндә наһар едәркән бајырда ону минләрлә инсан ҝөзләјирди. Ејни шеј Ҹәлиләдә баш вермишди (Марк 1:33; 2:2; 3:9). Инди исә Јәһудијјәдә чохлары ону ҝөрмәк вә тәлимләрини ешитмәк истәјир. Бу адамларын ҝөстәрдикләри мараг пејғәмбәрлә сүфрә архасында отуран фәрисиләринкиндән фәрглидир.\nИса пејғәмбәрин илк сөзләри шаҝирдләри үчүн хүсуси мәна кәсб едир: «Өзүнүзү фәрисиләрин мајасындан, јәни икиүзлүлүкдән ҝөзләјин». Пејғәмбәр әввәл дә буну демишди, амма наһар заманы ҝөрдүкләри ону вахт итирмәдән бу мәсләһәти вермәјә тәшвиг едир (Лука 12:1; Марк 8:15). Фәрисиләр пис олдугларыны мөминлик маскасы архасында ҝизләдирләр, анҹаг онлар чох тәһлүкәлидирләр вә бу, ҝеҹ-тез ачылмалыдыр. Иса пејғәмбәр изаһ едир: «Елә ҝизли шеј јохдур ки, бир ҝүн үзә чыхмасын, елә бир сирр јохдур ки, сонрадан үстү ачылмасын» (Лука 12:2).\nИса пејғәмбәрин әтрафында јығышан адамларын чоху онун Ҹәлиләдә вердији тәлимләри ешитмәјән јәһудиләрдир. Буна ҝөрә дә әввәлләр вердији тәлимләрин әсас фикирләрини тәкрарлајыр. О, динләјиҹиләрини тәшвиг едир: «Бәдәни өлдүрүб ондан сонра һеч нә едә билмәјәнләрдән горхмајын» (Лука 12:4). Әввәлләр олдуғу кими, бу дәфә дә Иса Мәсиһ Аллаһын гајғымыза галаҹағына ҝүвәнмәјин ваҹиблијини вурғулајыр. Онлар һәмчинин инсан Оғлуну гәбул етмәли вә Аллаһын онлара көмәк етмәјә гадир олдуғуну дәрк етмәлидирләр (Мәтта 10:19, 20, 26—33; 12:31, 32).\nБу вахт ҹамаат арасындан бир нәфәр ону нараһат едән проблемини ачыр: «Устад, гардашыма де ки, мирасы мәнимлә бөлсүн» (Лука 12:13). Төврата әсасән, илк доғулан оғула икигат мирас дүшүр, буна ҝөрә дә бу мәсәлә мүзакирә олунмамалыдыр (Ганунун тәкрары 21:17). Ҝөрүнүр, бу киши она дүшән пајдан артыг пај истәјир. Иса пејғәмбәр исә өз нөвбәсиндә тәрәфкешлик етмир вә ҹавабында белә дејир: «А гардаш, мәни аранызда һакимлик, вәкиллик етмәјә ким гојуб?» (Лука 12:14).\nСонра да үзүнү ҹамаата тутуб мәсләһәт верир: «Ајыг-сајыг олун, өзүнүзү һәр ҹүр тамаһкарлыгдан горујун, чүнки инсанын вар-дөвләти башындан ашыб-дашса да, һәјаты бундан асылы дејил» (Лука 12:15). Бәли, инсанын нә гәдәр вар-дөвләти олурса олсун, әввәл-ахыр өләҹәк, малы исә бу дүнјада галаҹаг. Иса пејғәмбәр бу фикри вурғуламаг үчүн бир мәсәл чәкир вә Аллаһын гаршысында јахшы ад газанмағын нә гәдәр ваҹиб олдуғуну ҝөстәрир:\n«Бир варлынын торпағы бол мәһсул верди. Бу адам үрәјиндә дүшүнмәјә башлады: “Мән инди неҹә едим? Мәһсулу јығмаға јерим јохдур”. Сонра деди: “Билирәм нә едәҹәјәм! Анбарларымы сөкүб, јеринә даһа бөјүкләрини тикәҹәјәм. Бүтүн тахылымы, сәрвәтими ора јығаҹағам. Сонра өзүмә дејәҹәјәм: “Ҹаным, динҹәл, је, ич, кеф елә, чүнки топладығын бу вар-дөвләт сәнә өмрүнүн ахырына кими бәсдир”. Анҹаг Аллаһ она деди: “Еј ағылсыз, елә бу ҝеҹә сәнин ҹаныны алаҹаглар. Бу топладығын сәрвәт кимә галаҹаг?” Аллаһын ҝөзүндә варланмаг әвәзинә өзүнә вар-дөвләт топлајанларын агибәти белә олур» (Лука 12:16—21).\nҺәм Иса пејғәмбәрин шаҝирдләри, һәм дә она гулаг асан диҝәр инсанлар варланмаг севдасына дүшә биләрләр. Јахуд һәјатын гајғылары онлары Јеһова Аллаһа ибадәтдән узаглашдыра биләр. Буна ҝөрә дә Иса пејғәмбәр ил јарым бундан әввәл Дағүстү вәзиндә дедији ҝөзәл мәсләһәти тәкрарлајыр:\n«Сизә дејирәм, “нә јејәҹәјик?” дејә ҹаныныздан өтрү вә “нә ҝејәҹәјик?” дејә бәдәниниздән өтрү даһа гајғы чәкмәјин... Гузғунлара бахын: онлар нә әкир, нә бичир, нә зирзәмиләри вар, нә анбарлары. Буна бахмајараг, Аллаһ онлары једиздирир. Сиз исә гушлардан гат-гат гијмәтлисиниз!.. Занбагларын неҹә бој атдығына бахын: онлар нә зәһмәт чәкир, нә ип әјирир, амма инанын ки, һеч Сүлејман да бүтүн ҹаһ-ҹалалында бунлардан бири кими ҝејинмәмишди... Буна ҝөрә дә јемәк-ичмәк дәрди чәкмәји вә һәддиндән артыг нараһат олмағы гуртарын... Сизин Атаныз бунлара еһтијаҹ дујдуғунузу билир. Онун Падшаһлығыны һәјатынызда һәр шејдән үстүн тутун, онда бунлар да сизә вериләҹәк» (Лука 12:22—31; Мәтта 6:25—33).\nКимләр Аллаһын Падшаһлығыны һәјатларында һәр шејдән үстүн тутаҹаг? Иса пејғәмбәр дејир ки, садиг инсанлардан ибарәт кичик бир груп буну едәҹәк. Сонрадан мәлум олур ки, онларын сајы 144 000-дир. Онлар үчүн нә горунуб сахланылыб? Мәсиһ онлары әмин едир: «Атаныз Падшаһлығы сизә вермәји мәсләһәт билди». Онлар јердә оғруларын ҝириб оғурлаја биләҹәји хәзинә јығмаға диггәтләрини ҹәмләмәјәҹәкләр. Әксинә, онларын үрәкләри ҝөјдә һеч вахт түкәнмәјән хәзинәдә, јәни Иса Мәсиһлә бирликдә идарә едәҹәкләри јердә олаҹаг (Лука 12:32—34).\nИса пејғәмбәр мирасла бағлы суаллара неҹә ҹаваб верир?\nИса пејғәмбәрин чәкдији мәсәл нәјә ҝөрә диггәтәлајигдир?\nИса Мәсиһ онунла Падшаһлыгда олаҹаг кәсләр барәдә нә дејир?


Q=15	C=2	SS=0	LS=12	PS=0	DC=0	LC=0	SD=0	BS=7	G0=5	G1=5	G2=4	DLID=az_RU	BODY=Јәмән авиасийа тәшкилатынын сәдри Сәна һава лиманынын йенидән ачылмасыны истәйиб\nNoyabr 25, 2019 - 2:06 PM\nЈәмән авиасийа тәшкилатынын сәдри бир даһа БМТ-дән вә Тәһлүкәсизлик Шурасындан истәйибдир ки, Сәна бейнәлхалг һава лиманынын йенидән ачылмасы үчүн тәҹили аддым атсынлар.\nСәуд коалисийасы Әлһудәйдәйә мәрми һүҹуму едиб\nOktyabr 9, 2019 - 2:29 PM\nТәҹавүзкар сәуд коалисийасы дүнән ҝеҹә бир даһа атәшкәси позараг, Јәмәнин гәрбиндә йерләшән Әлһудәйдә шәһәриндәки йашайыш массивләрини мәрми һүҹумларына мәруз гойуб.\nЈәмәндә АБШ вә сионист режим малларынын бойкот едилмәси сәрҝиси кечирилиб\nOktyabr 8, 2019 - 2:17 PM\nЈәмәнин пайтахты Сәнадан ҹәнубда йерләшән Дамар шәһәриндә Америка, сәудиййә вә сионист режим малларыны бойкот етмәйә йөнәлмиш бир инҹәсәнәт сәрҝиси кечирилиб.\nЈәмән халгы Әлһудәйдә шәһәриндә ҝениш аксийа кечириб\nOktyabr 7, 2019 - 2:43 PM\nЈәмән халгы йанаҹаг вә әрзаг дашыйан ҝәмиләрин мүсадирә олунмасына етираз олараг Әлһудәйдә шәһәриндә аксийа кечириб вә тәҹавүзкарларын һәрәкәтләрини һәрби ҹинайәт адландырыбдыр. Онлар бейнәлхалг даирәләрин, хүсусән БМТ баш катибинин сусмасыны тәнгид едибләр.\nСәуд режиминин тәҹавүзүнүн там шәкилдә дайандырылмасы йәмәнлиләрин атәшкәси гәбул етмәк үзрә шәртидр\nOktyabr 6, 2019 - 1:24 PM\nЈәмән Әсаруллаһ һәрәкатынын сийаси бүросунун үзвү сәуд режиминин тәҹавүзүнүн там шәкилдә дайандырылмасыны йәмәнлиләрин атәшкәси гәбул етмәк үзрә шәрти кими ирәли сүрүб.\nЈәмәнин сәһиййә назирлийи бу өлкәдә инсан фаҹиәси барәдә хәбәрдарлыг едиб\nOktyabr 6, 2019 - 12:59 PM\nЈәмәнин сәһиййә назирлийи билдириб ки, бу өлкәнин мүһасирәси 54 айдыр давам едир. Сәуд коалисийасы йанаҹаг дашыйан ҝәмиләрин Әлһудәйдә лиманына дахил олмаларыны әнҝәлләйәрәк, хәстәханалар вә мүалиҹә мәркәзләри үчүн ҹидди проблемләр йарадыбдыр.\nБМТ-нин Јәмәндәки аҹынаҹаглы вәзиййәтә лагейдлийи\nСәудларын Јәмәндә мәғлубиййәти гәбул етмәкдән башга бир йоллары йохдур. Американын һимайәсилә Јәмәнә һүҹум едәрәк, бу өлкәнин ҝүнаһсыз халгыны мүһасирә етмиш сәудлар Јәмәндә бир һәдәфә чатмайыблар. БМТ йалныз бу ойуна тамаша едир.\nӘнсаруллаһ-дан әрәбистан рәсмисинин иддиасына реаксийа\nOktyabr 5, 2019 - 2:02 PM\nЈәмәндә Әнсаруллаһ һәрәкатынын сийаси бүросунун үзвү әрәбситан мүдафиә назиринин мүавини Халид бин Салманын әррийад-ын атәшкәс чағырышына позитив бахышы һагда вурғулайыб ки, әрәбистан әмәлдә Јәмәндә атәшкәсә сәдагәтини сүбут етмәлидир.\nӘнсаруллаһ: Әрәбистан өз һәрбчиләриндән инсан галханы кими истифадә едир\nSentyabr 30, 2019 - 2:24 PM\nЈәмән рәсмиләри “Нәсри Мин Әллаһ” әмәлиййатыны әрәбистанын сүгутунун кулминасийа нөгтәси һесаб едирләр ки, онун үчүн бир бир чох нәтиҹәләри олаҹаг.\nЈәмәндә сәуд-американ ҹинайәтләри барәдә сәнәдләр сәрҝиси ачылыб\nSentyabr 29, 2019 - 1:39 PM\nЈәмәнин дахили ишләр назирлийи тәҹавүзкарлар коалисийасынын Јәмәндәки ҹинайәтләрини әкс етдирән сәрҝи кечирәрәк, өлән вә йаралананларын сайы барәдә статистика тәгдим едибдир.\nӘнсаруллаһ әрәбистана хәбәрдарлыг едиб\nЈәмән Әнсаруллаһынын бир үзвү вурғулайыб ки, әҝәр әррийад Јәмән атәшкәс лайиһәсиндән саваша сон гоймаг үчүн истифадә етмәзсә, әрәбистандакы даһа мүһүм нөгтәләр һәдәфә алынаҹагдыр.\nӘрәбистанын Јәмәнә гаршы һүҹумлары давам едир\nSentyabr 22, 2019 - 11:32 AM\nЈәмәндәки һәрби мәнбәләр билдирибләр ки, йәмәнлиләрин сәуд гүввәләринин мөвгеләринә гаршы һүҹумларынын дайанмасына рәғмән, бу режим Јәмәнин мүхтәлиф бөлҝәләринә гаршы һүҹумлары дайандырмайыбдыр.\nӘлбухәйти: Әрәбистан атәшкәс фүрсәтиндән истифадә етсин\nSentyabr 22, 2019 - 11:23 AM\nЈәмән Әнсаруллаһ һәрәкатынын сийаси бүросунун үзвү атәшкәс елан едиб. О, тәҹавүзкар сәуд коалисийасыны савашы дайандырмаға чағырыб. Вурғулайыб ки, Әрәбистан атәшкәс фүрсәтиндән истифадә етсин.\nТәҹавүзкарлар ҝәрҝинлийин артырылмасынын ҹавабыны алаҹаглар\nЈәмән Али Ингилаб Комитәсинин сәдри тәҹавүзкар өлкәләрә хәбәрдарлыг едибдир ки, ҝәрҝинлийин артырылмасынын ҹавабыны алаҹаглар.\nСәуд тәҹавүзкарлары Јәмәнин шималына артиллерийа һүҹуму едибләр\nSentyabr 18, 2019 - 11:47 AM\nСәуд тәҹавүзкарлары бу ҝүн сәһәр тездән Јәмәнин шималында йерләшән Сәәдә әйаләтинин әл-Заһир районуну артиллерийа илә һәдәфә алыблар.\nЈәмәнли дронларын сәудларын игтисадиййатына һүҹуму\nSentyabr 18, 2019 - 11:34 AM\nӘрәбистанын нефт һасилатынын азалмасындан сонра нефтин гиймәти бөйүк артыма малик олуб. Бу гиймәт артымы йәмәнли дронларын әрәбистанын тәҹавүзкарлығына ҹаваб олараг сәуд игтисадиййатынын ән мүһүм дайағына гаршы әмәлиййатындан ирәли ҝәлибдир.\nӘрәбистанын дахили ишләр назирлийи билдириб ки, бу өлкәнин шәргиндә йерләшән Арамко нефт ширкәтинин ики заводу ПУА һүҹумуна мәруз галыб.\nЈәмән Әнсаруллаһ һәрәкатынын баш катиби Ашура ҝүнү мүнасибәтилә етдийи чыхышында Јәмәнә тәҹавүз едәнләр үзәриндә гәләбәйәдәк мүгавимәтә тәкид едиб. Билдириб ки, Јәмән тәзйигләр гаршысында Иран Ислам Республикасыны һимайә едәҹәк.\nБМТ: Һәр 2 саатдан бир, бир йәмәнли гадын һәйатыны итирир\nSentyabr 8, 2019 - 10:48 AM\nБМТ дүнән бир һесабатда билдириб ки, гида чатышмазлығы вә мүалиҹә инфраструктурларынын олмамасы уҹбатындан һәр 2 саатдан бир, бир йәмәнли гадын һәйатыны итирир.\nЈәмәнли гүввәләрин ракет һүҹумунда 30 нәфәр өлүб вә йа йараланыб\nSentyabr 7, 2019 - 11:16 AM\nЈәмәнин ордусу вә халг комитәләринин ракет бөлмәсинин Һәҹҹә әйаләтиндә сәуд һәрбчиләрин мөвгеләринә гаршы һүҹумунда 30 тәҹавүзкар өлүб вә йараланыб.\nБМТ: Јәмән аҹлыгдан ҹан вермәкдәдир\nSentyabr 5, 2019 - 11:58 AM\nБМТ експертләри һәрби ҹинайәт төрәтмәкдә шүбһәли билинән өлкәләрин адларындан ибарәт ҝизли бир сийаһы һазырлайыблар. Әрәбистанла йәмәнлиләр арасындакы гаршыдурма һазырда дөрдиллик олуб вә бу өлкәләрин адларынын йайылмасы проблемләр йарадаҹаг.\nЈәмән Нәҹран һава лиманыны ракет атәшинә тутуб\nSentyabr 4, 2019 - 12:28 PM\nЈәмәнин ордусу вә халг комитәләри әрәбистанын ҹәнубунда йерләшән Нәҹран һава лиманыны бир нечә әдәд ракетлә һәдәфә алыблар.\nТәҹавүзкар коалисийа өз тәрәфдарларынын ганларынын төкүлмәсини дә рәва билир\nSentyabr 3, 2019 - 11:52 AM\nЈәмән Әнсаруллаһ һәрәкатынын баш катиби сәуд коалисийасынын Зумар әйаләтиндә йерләшән һәрби әсирләр зинданына гаршы һүҹумуну писләйиб вә белә дейиб: Бу ҹинайәт ҝөстәрир ки, тәҹавүзкар коалисийа бүтүн Јәмән халгынын вә һәтта өз тәрәфдарларынын ганларынын төкүлмәсини дә рәва билир\nӘбдуссәлам: Сәудиййә тәҹавүзкарлары әсирләр һәбсханасына һүҹум едәрәк, өз вәһшиликләрини сүбут етдиләр\nЈәмәндә Әнсаруллаһ һәрәкатынын сөзчүсү тәҹавүзкар сәуд коалисийасынын Јәмәнин Әлмәгсуф зинданына гаршы һава һүҹуму кими ҹинайәтинә реаксийада дейиб ки, сәуд тәҹавүзкарлары әсирләр зинданына һүҹум едәрәк, өз вәһшиликләрини сүбут етдиләр.\nБерлиндә БӘӘ-йә гаршы аксийа кечирилиб\nSentyabr 1, 2019 - 11:13 AM\nБир груп йәмәнли фәал әмирликләрин Алманийанын пайтахты Берлиндә йерләшән сәфирлийи өнүндә етираз аксийасы кечириб. Онлар әмирликләрин Әдәнә гаршы сон һава һүҹумуну писләйибләр.\nӘнсаруллаһ: Әмирликләрин етирафы Јәмәнә гаршы савашын ганунсуз олдуғуну сүбута йетирди\nЈәмән Али Ингилаб Комитәсинин сәдри дейиб: Әмирликләрин башчыларынын террорчу адландырдыглары кәсләрә һүҹума даир сөзләри сәуд коалисийасынын Јәмәндәки ганунсуз савашына бир тәсдигдир.\nТеһранда Јәмән бөһранынын һәлли үзрә үчтәрәфли иҹлас кечирилиб\nAvqust 18, 2019 - 12:35 PM\nЈәмән бөһранынын сийаси һәлл йолу истигамәтиндә Иранын Хариҹи Ишләр Назирлийи, Јәмәнин Әнсаруллаһ һәрәкаты, һәмчинин Инҝилтәрә, Франса, Алманийа вә Италийадан ибарәт Е4 адлы Авропа Бирлийинин дөрд әлагәдар өлкәсинин нүмайәндәликләринин сәдрләри вә сәфирләринин иштиракы илә Теһранда үчтәрәфли иҹлас кечирилиб.\nЈәмәнли гүввәләр бир әмәлиййатда әрәбистанын орду гүввәләрини мәғлуб едәрәк, онларын бу өлкә әразисиндәки һәрби мөвгеләри вә базаларыны өз нәзарәтләри алтына алыблар.\nМүбарәк Рамазан ајынын дахил олмасы Јәмән халгынын мәнәви мәсәләләрә даһа диггәт ҝөстәрмәсинә сәбәб олуб. Белә ки, јашыныдан аслы олмајараг һамы Мәсҹид вә һүсејнијјәләрдә топлашараг Гурани Кәрими тилавәт едир вә ибадәтлә мәшгул олурлар.


Q=12	C=5	SS=2	LS=0	PS=2	DC=5	LC=0	SD=0	BS=0	G0=32	G1=13	G2=3	DLID=az_RU	BODY=Габил вә Һабил | Мүгәддәс Китаб һекајәси\nИНДИ исә Габил илә Һабилә бах. Онларын икиси дә артыг бөјүјүбләр. Габил әкинчидир. О, тахыл, мејвә-тәрәвәз јетишдирир.\nҺабил исә чобандыр. О, гојун-гузу отарыр. Гузулар јаваш-јаваш бөјүјүрләр. Һабилин артыг бөјүк бир сүрүсү вар.\nБир ҝүн Габил вә Һабил Аллаһа һәдијјә ҝәтирмәк истәјирләр. Габил беҹәрдији бәһрәләрдән, Һабил исә сүрүсүндә олан ән јахшы гојунлардан бирини Аллаһа гурбан ҝәтирир. Јеһова Һабилдән вә онун ҝәтирдији һәдијјәдән чох разы галыр. Лакин Габили вә онун һәдијјәсини гәбул етмир. Билирсән нәјә ҝөрә?\nОна ҝөрә јох ки, Һабилин һәдијјәси Габилинкиндән јахшыдыр. Садәҹә, Һабил јахшы инсандыр. О, Јеһованы вә гардашыны севир. Габил исә писдир, гардашыны севмир.\nБунун үчүн Аллаһ Габилә мәсләһәт верир ки, гардашына олан мүнасибәтини дәјишсин. Амма Габил Аллаһа гулаг асмыр. Аллаһ Һабили даһа чох бәјәндији үчүн о, чох гәзәбләнир. О, Һабилә ‘ҝәл чөлә чыхаг дејир. Орада тәк оларкән, Габил гардашы Һабили вуруб өлдүрүр. Габил неҹә дә пис иш ҝөрүр!\nҺабил өлсә дә, Аллаһ ону унутмајыб. О, јахшы инсан иди вә Јеһова белә инсанлары һеч вахт јадындан чыхартмыр. Буна ҝөрә дә, елә бир вахт ҝәләҹәк ки, Јеһова Аллаһ Һабили һәјата гајтараҹаг. Бундан сонра Һабил һеч вахт өлмәјәҹәк. О, бурада, јер үзүндә әбәди јашајаҹаг. Һабил кими инсанларла таныш олмаг неҹә дә ҝөзәл олаҹаг!\nЛакин Аллаһын Габил кими пис инсанлардан хошу ҝәлмир. Габил гардашыны өлдүрдүјүнә ҝөрә, Аллаһ ону аиләсиндән ајырыб, узаглара ҝөндәрмәклә ҹәзаландырды. Габил башга әразијә јашамаға ҝедәркән, өзү илә баҹыларындан бирини ҝөтүрдү вә онунла евләнди.\nСонра онларын ушаглары олду. Адәмлә Һәвванын галан ушаглары евләндиләр, онларын да өвладлары олду. Бир мүддәтдән сонра јер үзүндә инсанларын сајы чохалды. Ҝәл онларын бәзиләри һагда өјрәнәк.\nЈарадылыш 4:2–26; 1 Јәһја 3:11, 12; Јәһја 11:25.


Q=8	C=7	SS=4	LS=1	PS=1	DC=0	LC=0	SD=0	BS=4	G0=108	G1=95	G2=48	DLID=az_RU	BODY=Исанын талант мәсәли | Тәлим\nLIFE STORY Даһа дәјәрли карјера тапдыг\n«Сән белә мәсләһәт билдин»\nТалант мәсәлиндән нә өјрәнирик?\nМәсиһин гардашларына сәдагәтлә көмәк едәнләр\nҜөзәтчи гүлләси (тәлим нәшри) | март 2015\nДИЛИ: Aзәрбајҹан (кирил әлифбасы) Јапонија жест дили Азәрбајҹан (латын әлифбасы) Америка жест дили Арҝентина жест дили Бразилија жест дили Вјетнам Данимарка Индонезија Исвеч Италија жест дили Кирибати Колумбија жест дили Конго Литва Маврики креолу Македонија Мексика жест дили Непал Нидерланд Норвеч Самоа Сејшел креолу Тувалу Увеа Украјна Чин (мандарин, садәләшдирилмиш) Чин (мандарин, әнәнәви) албан алман амһара ачоли ајмара бенгал бикол бислама болгар варај волајта газах ган гуарани гуахиро гуҹарат гырғыз дреһу дхолуо ермәни естон ефик занде ибан ибо иврит илок инҝилис исланд исоко испан италјан каннада каонде каталан кечуа (Боливија) кикамба кикујју килуба кинјаруанда кирунди кисонге кичуа (Имбабура) кореја крио латыш лози лувале луганда лунда малагаси малај малајалам мамбве-лунгу маратһ мајја маҹар михе монгол море ндебеле (Зимбабве) нјанека оромо осетин пангасинан папјаменто (Аруба) папјаменто (Күрасао) полјак португал пәнҹаб румын рунјанкоре рус рус жест дили санго сапотек (Истм) себуан серб серб (латын) сидамо сингал словак словен сотсил сранан-тонго суаһили суаһили (Конго) тагалог таи тамил татар таҹик телугу тетела тетум (Дили) тив тигре ток-писин тумбука түрк түркмән түркмән (кирил) урду фарс фин франсыз хорват чех чибемба чилуба чинјанја читонга читонга (Малави) чичева чокве чуваш шона јао јапон јоруба јунан ҝүрҹү Һаити креолу һилигајнон һинд һири-моту әрәб өзбәк\n«О,.. биринә беш, о бирисинә ики, диҝәринә исә бир талант [верди]» (МӘТ. 25:15).\nИса Мәсиһ нәјә ҝөрә талант мәсәлини чәкди?\nАға һесабат тәләб етмәјә нә вахт ҝәләҹәк?\nБу мәсәлдән нә өјрәнирик?\n1, 2. Иса талант мәсәлини нәјә ҝөрә чәкмишди?\nИСА Мәсиһ талант мәсәлини чәкмәклә мәсһ олунмуш давамчыларынын үзәринә дүшән мәсулијјәти ајдын шәкилдә ҝөстәрди. Бу мәсәлин мәнасыны баша дүшмәјимиз чох ваҹибдир, чүнки ҝөјдә вә ја јердә јашајаҹағындан асылы олмајараг, бүтүн һәгиги мәсиһиләр бундан ибрәт ҝөтүрә биләрләр.\n2 Шаҝирдләри Исадан онун «һүзуруна вә... дөврүн јекунуна әламәт»ин нә олаҹағыны сорушанда о вердији ҹавабда талант мәсәлини дә чәкмишди (Мәт. 24:3). Демәли, бу мәсәл бизим дөврүмүздә јеринә јетир вә Исанын һүзурунун вә Падшаһ кими идарә етмәсинин әламәтинин бир һиссәсидир.\n3. Мәтта 24 вә 25-ҹи фәсилләрдәки мәсәлләрдән нә өјрәнирик?\n3 Талант мәсәли Мәтта 24:45—25:46 ајәләриндә чәкилән вә бир-бири илә әлагәли олан дөрд мәсәлдән биридир. Садиг вә ағыллы нөкәр, он гыз, гојунлар вә кечиләр барәдә олан үч мәсәли дә Иса һүзурунун әламәти илә бағлы суала ҹаваб верәркән чәкмишди. Мәсәлләрин дөрдүндә дә Иса ахырзаманда һәгиги давамчыларыны башгаларындан фәргләндирәҹәк ҹәһәтләри вурғуламышды. Нөкәр, гызлар вә талант мәсәли онун мәсһ олунмуш давамчыларына үнванланыб. Садиг нөкәр мәсәлиндә Иса вурғулајыр ки, ахырзаманда евдәки гуллугчулара јемәк вермәк тапшырығы алан мәсһ олунмушлардан ибарәт кичик груп садиг вә ағыллы олмалыдыр. Он гыз мәсәлиндә Иса ҝөстәрир ки, бүтүн мәсһ олунмуш давамчылары һазырлыглы вә сајыг олмалыдыр, чүнки онлар Исанын ҝәләҹәји ҝүнү вә сааты билмәсәләр дә, онун ҝәлмәк үзрә олдуғуну билирләр. Талант мәсәлиндә исә Иса мәсһ олунмушларын мәсиһи мәсулијјәтләрини ҹидд-ҹәһдлә иҹра етмәли олдугларыны вурғулајыр. Иса гојунлар вә кечиләр барәдә олан сонунҹу мәсәлини јердә әбәди јашамаг үмиди оланлара шамил едир вә дејир ки, онлар садиг олмалы, һәмчинин онун јер үзүндәки мәсһ олунмуш гардашларына дајаг олмалыдырлар *. Ҝәлин инди диггәтимизи талант мәсәлинә јөнәлдәк.\nАҒА ВАР-ДӨВЛӘТИНИ НӨКӘРЛӘРИНӘ ӘМАНӘТ ЕДИР\n4, 5. Мәсәлдәки аға кими тәмсил едир вә талантын дәјәри нә гәдәрдир?\n4 Мәтта 25:14—30 ајәләрини охујун. Узун мүддәтдир нәшрләримиздә изаһ олунур ки, мәсәлдәки аға Иса Мәсиһи, онун башга өлкәјә ҝетмәси исә Исанын ерамызын 33-ҹү илиндә ҝөјә галхмасыны тәмсил едир. Иса даһа өнҹә чәкдији бир мәсәлдә башга өлкәјә ҝетмәсинин сәбәбини ачыгламышды. О демишди ки, падшаһлыг һакимијјәтини алмаға ҝедир (Лука 19:12). Иса ҝөјә ҝедән кими Падшаһлыг һакимијјәтинә там јијәләнмәди *. О, Аллаһын сағында әјләшиб дүшмәнләринин кәтил кими ајагларынын алтына гојулмасыны ҝөзләди (Ибр. 10:12, 13).\n5 Мәсәлдән ҝөрүнүр ки, ағанын сәккиз таланты вар. Бу, о дөвр үчүн олдугҹа бөјүк мәбләғ иди *. Башга өлкәјә ҝетмәздән әввәл аға талантлары нөкәрләрин арасында бөлүшдүрүр. О ҝөзләјир ки, башга өлкәдә олдуғу мүддәтдә нөкәрләри пулу дөвријјәјә бурахаҹаг. Бу аға кими, Иса да ҝөјә ҝетмәздән габаг чох дәјәрли бир шејә саһиб иди. Сөһбәт онун јер үзүндә јашајаркән һәјатыны һәср етдији ишдән ҝедир.\n6, 7. Талантлар нәји тәмсил едир?\n6 Иса тәблиғ вә тәлим ишинә бөјүк өнәм верирди. (Лука 4:43 ајәсини охујун.) О, тәблиғ едиб бол мәһсул ҝәтирәҹәк бир тарла беҹәрмишди. О, шаҝирдләринә демишди: «Башынызы галдырын вә тарлалара бахын, мәһсул јетишиб, бичинә һазырдыр» (Јәһ. 4:35—38). Иса буну дејәндә ҝәләҹәкдә онун шаҝирди олаҹаг инсанлары тапмағы нәзәрдә тутурду. Јахшы әкинчи кими, Иса бичинә һазыр тарланы бахымсыз гојмајаҹагды. Она ҝөрә дә ҝөјә галхмаздан әввәл шаҝирдләринә мәсулијјәтли бир тапшырыг верди: «Ҝедин... шаҝирд һазырлајын» (Мәт. 28:18—20). Беләликлә, Иса онлара гијмәтли бир хәзинәни, мәсиһи хидмәтини етибар етди (2 Кор. 4:7).\n7 Бундан һансы нәтиҹәјә ҝәлирик? Давамчыларына шаҝирд һазырламағы тапшырмагла Иса онлара, санки, өз әмлакыны — талантларыны етибар етди (Мәт. 25:14). Садә диллә десәк, талантлар тәблиғ етмәк вә шаҝирд һазырламаг мәсулијјәтини тәмсил едир.\n8. Аға нөкәрләрин һамысына ејни сајда талант вермәсә дә, онлардан нә ҝөзләјирди?\n8 Талант мәсәлиндә аға бир нөкәринә беш талант, о бири нөкәринә ики талант, диҝәринә исә ҹәми бир талант верди (Мәт. 25:15). О, нөкәрләрин һамысына ејни сајда талант вермәсә дә, ҝөзләјирди ки, һамысы чалышган олуб талантлардан ҝәлир әлдә етсинләр. Бу, о демәкдир ки, Иса шаҝирдләринин хидмәтдә әлләриндән ҝәләни етмәләрини ҝөзләјир (Мәт. 22:37; Кол. 3:23). Ерамызын биринҹи әсриндә, 33-ҹү илин Әллинҹи ҝүн бајрамындан етибарән, Мәсиһин давамчылары талантлары дөвријјәјә бурахмаға башладылар. Онларын ҹидд-ҹәһдлә тәблиғ етмәсинә вә шаҝирд һазырламасына «Һәвариләрин ишләри» китабы јазылы сүбутдур * (Һәв. 6:7; 12:24; 19:20).\nАХЫРЗАМАНДА ТАЛАНТЛАР ДӨВРИЈЈӘЈӘ БУРАХЫЛЫР\n9. а) Илк ики нөкәр талантларла нә етди вә бу, нәји ҝөстәрир? б) «Башга гојунларын» ролу нәдән ибарәтдир?\n9 Ахырзаманда, хүсусилә 1919-ҹу илдән башлајараг, Мәсиһин јер үзүндә садиг мәсһ олунмуш нөкәрләри онун талантларыны дөвријјәјә бурахырлар. Илк ики нөкәр кими, мәсһ олунмуш баҹы-гардашлар хидмәтдә әлләриндән ҝәләни едирләр. Кимин беш, кимин ики талант алмасы барәдә фәрзијјәләр ирәли сүрмәјә ҝәрәк јохдур. Мәсәлдә һәр ики нөкәр ағасынын она әманәт етдијини икигат артырды. Демәли, һәр икиси ејни дәрәҹәдә чалышганлыг ҝөстәрди. Бәс јердә әбәди јашамаға үмид едәнләр бу ишдә һансы ролу ојнајырлар? Чох ваҹиб бир ролу! Исанын гојунлар вә кечиләр мәсәлиндән өјрәнирик ки, јер үзүндә әбәди јашамаға үмид едәнләр Исанын мәсһ олунмуш гардашларына тәблиғ вә тәлим ишиндә көмәк етмәк шәрәфинә лајиг ҝөрүлүбләр. Олдугҹа чәтин дөвр олан ахырзаманда һәр ики груп бир сүрү кими чијин-чијинә чалышараг шаҝирд һазырламаг ишини ҹидд-ҹәһдлә иҹра едир (Јәһ. 10:16).\n10. Исанын һүзурунун әламәтинин мүһүм ҹәһәтләриндән бири нәдир?\n10 Аға һаглы олараг нөкәрләриндән јахшы нәтиҹә ҝөзләјир. Артыг гејд етдијимиз кими биринҹи әсрдәки шаҝирдләри онун әмлакыны артырмышдылар. Бәс талант мәсәлинин аид олдуғу бу ахырзаман барәдә нә демәк олар? Исанын садиг, чалышган хидмәтчиләри тарихдә ҝөрүлмәмиш мигјасда тәблиғ едир вә шаҝирд һазырлајырлар. Онларын бирликдә чәкдији зәһмәтин сајәсиндә һәр ил Падшаһлығын мүждәчиләри сырасына јүз минләрлә јени шаҝирд гошулур. Беләҹә, тәблиғ вә тәлим иши Исанын Падшаһ кими һүзуруна әламәтин мүһүм ҹәһәтләриндән биринә чеврилир. Сөзсүз ки, Аға өз нөкәрләриндән чох разыдыр!\nМәсиһ хидмәтчиләринә тәблиғ етмәк кими дәјәрли иш етибар едиб (10-ҹу абзаса бахын)\n11. Нәјә ҝөрә демәк олар ки, Иса бөјүк мүсибәт заманы һесабат тәләб едәҹәк?\n11 Иса бөјүк мүсибәтин сонуна јахын нөкәрләриндән һесабат тәләб етмәјә ҝәләҹәк. Нәјә ҝөрә биз белә нәтиҹәјә ҝәлирик? Мәтта 24 вә 25-ҹи фәсилләрдәки пејғәмбәрликдә Иса ҝәлишиндән дөнә-дөнә данышыб. Бөјүк мүсибәт заманы олаҹаг һөкмдән данышаркән о, демишди ки, инсанлар «инсан Оғлунун... булудларын үзәриндә ҝәлдијини ҝөрәҹәк». О: «Ағанызын һансы ҝүн ҝәләҹәјини билмирсиниз» вә «инсан Оғлу ҝөзләмәдијиниз саатда ҝәләҹәк», — дејәрәк ахырзаманда јашајан давамчыларыны сајыг галмаға тәшвиг етмишди (Мәт. 24:30, 42, 44). Одур ки, Иса: «Аға ҝери гајытды вә нөкәрләрдән һесабат тәләб етди», — дејәндә бу шәр дүнјанын сонунда һөкм етмәк үчүн ҝәләҹәји вахты нәзәрдә тутурду * (Мәт. 25:19).\n12, 13. а) Аға илк ики нөкәринә нә дејир вә нәјә ҝөрә? б) Мәсһ олунмушлар сонунҹу дәфә нә вахт мөһүрләнирләр? («Өләндә һесабат верирләр» адлы чәрчивәјә бахын.) в) Гојун һөкмү чыхарыланларын һансы мүкафаты олаҹаг?\n12 Мәсәлдә аға гајыдыб ҝәләндә ҝөрүр ки, беш талант вә ики талант вердији нөкәрләр сәдагәтлә чалышыб онун талантларыны икигат артырыблар. Аға һәр ики нөкәрә ејни сөзү дејир: «Афәрин, мәним гочаг, садиг нөкәрим! Сән хырда ишдә сәдагәтини ҝөстәрдин, буна ҝөрә сәнә чох шеј һәвалә едәҹәјәм» (Мәт. 25:21, 23). Бәс Аға, јәни Иса ҝәләҹәкдә һөкм етмәк үчүн ҹалал ичиндә ҝәләндә биз һансы мүкафаты алаҹағыг?\n13 Илк ики нөкәрин тәмсил етдији чалышган мәсһ олунмуш шаҝирдләр бөјүк мүсибәт башлајанадәк артыг сонунҹу дәфә мөһүрләнәҹәкләр (Вәһј 7:1—3). Армаҝеддондан габаг Иса вәд етдији сәмави мүкафаты онлара верәҹәк. Бәс јердә әбәди јашамаға үмид едән, ејни заманда тәблиғ ишиндә Мәсиһин гардашларына көмәк едән мәсиһиләр һагда нә демәк олар? Онлара гојун вә кечи мәсәлинә әсасән, гојун һөкмү чыхарылаҹаг вә Падшаһлығын һакимијјәти алтында јер үзүндә јашамаг мүкафаты вериләҹәк (Мәт. 25:34).\nЈАРАМАЗ ВӘ ТӘНБӘЛ НӨКӘР\n14, 15. Иса чохлу мәсһ олунмуш гардашларынын јарамаз вә тәнбәл олаҹағынымы демәк истәјирди? Изаһ един.\n14 Мәсәлдә ахырынҹы нөкәр таланты дөвријјәјә бурахмаг, һеч олмаса, банкирләрә вермәк әвәзинә, ону торпаға басдырды. Бу нөкәр биләрәкдән ағасынын зијанына иш ҝөрдү. Аға һаглы олараг ону «јарамаз, тәнбәл нөкәр» адландырды. Таланты онун әлиндән алыб он таланты олана верди. Јарамаз нөкәри «бајыра, зүлмәтә» атдылар. «О, орада һөнкүр-һөнкүр ағлајыб дишләрини гыҹајаҹаг»ды (Мәт. 25:24—30; Лука 19:22, 23).\n15 Иса үч нөкәрдән биринин таланты ҝизләтдијини демәклә мәсһ олунмуш давамчыларынын үчдә биринин јарамаз вә тәнбәл олаҹағына ишарә едирди? Ҝәлин контекстә нәзәр салаг. Садиг вә ағыллы нөкәр мәсәлиндә Иса о бири нөкәрләри дөјән јарамаз нөкәрдән данышмышды. Иса бурада јарамаз нөкәр синфинин пејда олаҹағыны пејғәмбәрлик етмирди. Әксинә, о, садиг нөкәрә хәбәрдарлыг едирди ки, өзүнү јарамаз нөкәр кими апармасын. Елә он гыз мәсәлиндә дә Иса мәсһ олунмуш давамчыларынын јарысынын ағылсыз гызлара бәнзәјәҹәјинә ејһам вурмурду. Әслиндә о, руһани гардашларыны хәбәрдар едирди ки, сајыглыгларыны итирсәләр вә һазырлыглы олмасалар, онларла нә баш верәҹәк *. Бу контекстдән баханда белә чыхыр ки, Иса талант мәсәлиндә ахырзаманда чохлу мәсһ олунмуш гардашынын јарамаз вә тәнбәл олаҹағыны демирди. О, мәсһ олунмуш давамчыларына хәбәрдарлыг едирди ки, чалышган олсунлар, јәни алдыглары таланты дөвријјәјә бурахсынлар вә өзләрини јарамаз нөкәр кими апармасынлар (Мәт. 25:16).\n16. а) Талант мәсәлиндән нә өјрәнирик? б) Бу мәгалә бизә талант мәсәлинин мәғзини даһа дәгиг баша дүшмәјә неҹә көмәк етди? («Талант мәсәлинин изаһы» адлы чәрчивәјә бахын.)\n16 Талант мәсәлиндән нә өјрәнирик? Биринҹиси, Аға, јәни Иса мәсһ олунмуш нөкәрләринә гијмәтли бир шеји — тәблиғ вә шаҝирд һазырламаг ишини етибар едиб. Икинҹиси, Мәсиһ бизим һамымыздан тәблиғ ишини ҹидд-ҹәһдлә иҹра етмәји ҝөзләјир. Әҝәр биз белә едириксә, әмин ола биләрик ки, Аға бизим иманымызы, сајыглығымызы вә сәдагәтимизи мүтләг мүкафатландыраҹаг (Мәт. 25:21, 23, 34).\n^ абз. 3 Садиг вә ағыллы нөкәрин ким олдуғу«Ҝөзәтчи гүлләси» журналынын 2013-ҹү ил 15 ијул сајынын 21 вә 22-ҹи сәһифәләриндәки 8—10 абзасларда мүзакирә олунур. Гызларын ким олдуғу бу журналын өтән мәгаләсиндә изаһ едилир. Гојунлар вә кечиләр мәсәли исә «Ҝөзәтчи гүлләси» журналынын 1995-ҹи ил 15 октјабр сајынын 23—28 сәһифәләриндә (рус.) вә бу журналын нөвбәти мәгаләсиндә арашдырылыр.\n^ абз. 4 «Талант вә мина мәсәлләриндәки охшарлыглар» адлы чәрчивәјә бахын.\n^ абз. 5 Исанын дөврүндә бир талант 6000 динара бәрабәр иди. Ҝүндә бир динар газанан фәһлә бир таланта саһиб олмаг үчүн тәхминән 20 ил ишләмәли иди.\n^ абз. 8 Һәвариләрин өлүмүндән сонра Шејтан мәсиһиләр арасына дөнүклүк тохуму сәпди вә бу дөнүклүк әсрләрлә давам етди. Бу вахт әрзиндә шаҝирд һазырламаг ишиндә дурғунлуг јаранды. Лакин бичин вахты, јәни ахырзаманда һәр шеј дәјишди (Мәт. 13:24—30, 36—43). «Ҝөзәтчи гүлләси»нин 2013-ҹү ил 15 ијул сајынын 9—12 сәһифәләринә бахын.\n^ абз. 11 «Ҝөзәтчи гүлләси»нин 2013-ҹү ил 15 ијул сајынын 7, 8-ҹи сәһифәләриндәки 14—18 абзасларына бахын.\n^ абз. 15 Бу сајын «Ојаг галаҹагсыныз?» адлы мәгаләсинин 13-ҹү абзасына бахын.\nТалант вә мина мәсәлләриндәки охшарлыглар\nТалант вә мина мәсәлләриндә бир нечә охшарлыг вар. Һәр икисиндә һакимијјәт саһиби олан адамдан бәһс едилир. О, јола чыхмаздан әввәл нөкәрләрини чағырыб пулуну онлара әманәт едир вә әмлакыны артырмағы тапшырыр. Сонра гајыданда нөкәрләриндән пулла бағлы һесабат тәләб едир (Мәт. 25:14—30; Лука 19:12—27). Һәр ики мәсәлдә аға ➊ Исаны, нөкәрләр ➋ онун мәсһ олунмуш давамчыларыны тәмсил едир. Һәр бир әһвалатда аға нөкәрләринә пулуну ➌ әманәт едир. Пул дәјәрли бир иши, шаҝирд һазырламаг ишини тәмсил едир. Һәр ики мәсәлдә хәбәрдарлыг едилир ки, Мәсиһин давамчылары өзләрини јарамаз гул кими апарсалар, онларла нә баш верә биләр.\nӨләндә һесабат верирләр\nБиринҹи әсрдән бәри мәсһ олунмуш шаҝирдләр талантлары алырлар вә онлар тәблиғ етмәк тапшырығыны неҹә иҹра етдикләри илә бағлы һесабат вермәлидирләр. Бөјүк мүсибәтдән әввәл өлән садиг мәсһ олунмушлар өлмәмишдән әввәл сонунҹу дәфә мөһүрләнәҹәкләр. Лакин Исанын талант мәсәлиндә диггәт бөјүк мүсибәт вахты јер үзүндә јашајан мәсһ олунмушлардан сонунҹу дәфә һесабат тәләб едилмәсинә ҹәмләнир.\nТалант мәсәлинин изаһы\nАға нөкәрләринә мүкафат верир.\nӘввәлки изаһы: 1919-ҹу илдә Иса јер үзүндәки мәсһ олунмушлара даһа чох иш тапшырараг онлары мүкафатландырды.\nЈени изаһы: Мәсиһ ҝәләҹәкдә ҝәләндә мәсһ олунмуш садиг нөкәрләрини ҝөјә апарараг мүкафатландыраҹаг.\nЈарамаз вә тәнбәл нөкәр.\nӘввәлки изаһы: Јарамаз вә тәнбәл нөкәр 1914-ҹү ил ҹиварында тәблиғ етмәкдән бојун гачыран мәсһ олунмушлары тәмсил едир.\nЈени изаһы: Иса мәсһ олунмуш давамчыларындан ибарәт бир групун јарамаз нөкәр синфини тәшкил едәҹәјини пејғәмбәрлик етмирди. Әксинә, мәсһ олунмуш давамчыларына хәбәрдарлыг едирди ки, өзләрини јарамаз вә тәнбәл нөкәр кими апарсалар, јахуд о ҹүр дүшүнсәләр, онларла нә баш верәҹәк.\nҜӨЗӘТЧИ ГҮЛЛӘСИ (ТӘЛИМ НӘШРИ) март 2015


Q=10	C=0	SS=0	LS=10	PS=0	DC=0	LC=0	SD=0	BS=1	G0=0	G1=0	G2=0	DLID=az_RU	BODY=МКИ Русијаја хәбәрдарлыг едиб\nnoyabr 26, 2021 - 12:27 PM Хәбәрин коду : 1202289 Мәнбә : ABNA24 Link:\nАмерика Мәркәзи Кәшфијјат Идарәси- МКИ-нин рәиси бу тәшкилатын ишчиләри вә дипломатлар арасында Һавана синдрому адландырылан хәстәлијин јајылмасында Москванын әлинин олмасынын еһтимал едилән нәтиҹәләри һагда Русијаја хәбәрдарлыг едиб.\nАБНА24 Хәбәр Верир, Уилјам Бјорнс Русија рәсмиләринә хәбәрдарлыг едибдир ки, Американын дипломатик корпусуна вә онларын аилә үзвләринә зәрәр јетирмәк ади бир давраныш дејилдир.\nБелә бир һалда, Русија дәфәләрлә Һавана синдромуна тутулма һалларынын баш вермәсиндә һәр һансы рола малик олмасыны рәдд едибдир.\nБундан өнҹә Америка Мәркәзи Кәшфијјат Идарәсинин рәиси МКИ-нин јүзә јахын забити вә онларын аилә үзвләринин Һавана синдромуна тутулдугларыны тәсдиг едибдир.\nБајден һөкумәтиндә Америка Мәркәзи Кәшфијјат Идарәсинин рәиси билдирибдир ки, о, синдромун сәбәби вә мәсулијјәтини мүәјјән етмәк үчүн тәшкилатын сәјләрини ҝүҹләндирибдир.\nВашингтонун индијәдәк јүзләрлә америкалы рәсмини проблемлә үзләшдирән Һавана синдрому хәстәлији мүәммасынын һәллиндә аҹиз галмасы АБШ Дөвләт Департаментиндә бу хәстәлик барәдә тәһгигат үзрә мәсул шәхсин кәнарлашдырылмасы илә нәтиҹәләнибдир.\nАБШ-ын дөвләт катиби Ентони Блинкен Ҹонатан Моору бу хәстәлик барәдә тәһгигат саһәсиндә АБШ Дөвләт Департаментинин јени координатору кими тәгдим едиб.\n2016-ҹы илдән бәри мүхтәлиф өлкәләрдә 200-дән јухары америкалы рәсми бу хәстәлијә дүчар олуб.\nБу синдромун Һавана синдрому кими танынмасына сәбәб, онун илк дәфә Америка вә Канаданын Һаванадакы сәфирликләриндә мүшаһидә вә гејдә алынмасы олубдур.\n2017-ҹи илдә Американын сабиг президенти Доналд Трамп Кубаны бу әламәтләрә баис олан намәлум һүҹумлар һәјата кечирмәкдә иттиһам етди вә Бирләшмиш Штатлар Кубадакы сәфирлијинин ишчиләринин сајыны минимума ендирди.